text:
Showing all 8 results
Mi mes ta disidí!$ 0,00 O.B Excl.
Fls 0.00
David Parker
E buki akí ta trata kòntròl propio. Kòntròl propio, den un sentido general, ta un skohensia. Ora mucha mes por skohe, nan ta bira responsabel pa nan propio komportashon, enbes di laga otro hende bisa nan kon komportá. Ora empoderá mucha pa skohe na un manera kontrolá i nan kuminsá praktiká esaki, nan ta bai ripará ki efekto positivo esaki tin riba kon otro hende ta mira nan. I loke ta importante: kon nan ta mira nan mes.
Un manera di usa e buki akí ta pa yuda mucha bira konsiente di e skohensianan ku nan ta hasi kaba tur dia. Despues, mustra nan kon nan por hasi skohensia propio pagando nan disidí pa nan mes!
Mi por koperá!$ 0,00 O.B Excl.
Fls 0.00
David Parker
E buki akí ta trata koperashon. Komo adulto, nos sa ku nos tur tin e tarea di pone tur kos kana bon. E konsepto akí no ta resultá fásil pa mucha chikitu. Na e nivel di desaroyo akí ta fásil pa tira falta riba otro hende ora algu no sosodé òf bai robes. Meta di e buki akí ta pa yuda mucha komprondé kun an tin responsabilidat i ku ta keda na nan pa kumpli kuné.
Un manera di usa e buki akí ta pa kurashá e muchanan pa menshoná algun aktividat ku nan ta partisipá den dje. Duna komentario positivo riba nan komportashon koperativo.
Mi ta aseptá bo manera bo ta!$ 0,00 O.B Excl.
Fls 0.00
E buki akí ta trata aseptashon di diferensia ku tin den hende. Den e fase di desaroyo akí ta importante pa mucha rekonosé i aseptá ku tin diferensia den mucha di mes edat. Un konsepto esensial den e buki akí ta: aseptá e diferensia sin pèrdè bo propio identidat.
Laga e muchanan pensa riba similaridat i diferensia ku tin entre mucha di mes edat. Papia tokante esaki i pèrkurá spesialmente pa bisa nan ku e diferensianan ta hasi bida mas riku i ku nan no ta motibu pa no soportá otro.
Mi ta duna rèspèt!$ 0,00 O.B Excl.
Fls 0.00
David Parker
E buki akí ta trata rèspèt. Rèspèt ta un konsepto masha difísil pa splika mucha. Hopi promé ku mucha kuminsá komprondé kiko ta rèspèt. Ripitishon ta un tremendo manera pa siña esaki. E meta ta pa mediante ripitishon, siña, repasá i reforsá algun komportashon di rèspèt.
Un di e maneranan di lesa e buki akí den bos haltu pa otro mucha ta pa usa e patronchi di bisa i respondé. Lesa kuminsamentu di e frase i laga kada mucha terminá esaki bisando refran. Esaki ta yuda hasi e lesamentu agradabel i edukativo.
Mi ta generoso!$ 0,00 O.B Excl.
Fls 0.00
David Parker
E buki akí ta trata generosidat. Mucha na e edat akí ta típikamente den e fase egoséntriko di desaroyo. Nan ke sa: ‘Kiko tin pa mi?’ E mensahe ku mi ke duna nan ta, ku nan lo sinti nan mes bon ora nan hasi algu pa otro hende. E buki akí ta duna ehèmpel di loke mucha por hasi pa otro hende na e momentu akí den nan bida.
Un manera di usa e buki akí ta pa pidi mucha pa pensa diferente manera ku nan por ta generoso. Yuda nan traha plan kiko hasi pa otro hende (famia, amigu, organisashon deskonosí pa yuda pa un bon kousa). Esaki lo kultivá serka nan un kustumber duradero di generosidat.
Mi ta papia bèrdat!$ 0,00 O.B Excl.
Fls 0.00
David Parker
E buki akí ta trata honestidat. Honestidat por ta un konsepto un poko difísil pa mucha yòn komprondé, komo den algun kaso no ta kapas di mira esaki manera un adulto, den e fase di desaroyo ku nan ta. Ademas, nan ta na un nivel kaminda nan meta ta pa komplasé i pa no pèrdè kariño di e adultonan importante den nan bida. Hopi bes ora nan haña nan konfrontá ku un pregunta ku ta rekerí honestidat, esaki por bira un situashon di konflikto pa nan i nan ke hui for di esei ku un preteksto fantástiko.
Un manera di usa e buki akí ta pa krea situashon ku ta rekerí kontesta honesto i puntra: ‘Kiko abo lo hasi?’ Despues puntra: ‘Dikon bo ta kere esaki ta un bon skohensia?’
Mi ta responsabel!$ 0,00 O.B Excl.
Fls 0.00
David Parker
E buki akí ta trata responsabilidat. Komo adulto, nos sa ku nos ta responsabel pa sierto tarea. Mucha chikitu no ta komprondé e konsepto akí asina fásil. Meta di e buki akí ta pa yuda mucha komprondé, ku ora nan tin un tarea di hasi, ta nan responsabilidat – no di otro hende – pa hasié.
Un manera di usa e buki akí ta pa pidi mucha pa menshoná e responsabilidatnan ku nan tin tur dia i diskutí ku nan tokante importansia di hasi e tareanan akí. Puntra nan: ‘Kiko lo por sosodé si bo no hasi bo trabou?’
Mi ta un bon amigu!$ 0,00 O.B Excl.
Fls 0.00
David Parker
E buki akí ta trata amistat. Komo adulto nos sa ku amistat ta un kuestion di duna i tuma. E buki akí ta mustra ehèmpel kon mucha por anda ku otro den relashon di amistat.
Un manera di usa e buki akí ta pa puntra bo yu: ‘Kiko bo ke pa bo amigu hasi pa bo?’ Despues puntra: ‘Kiko abo ke hasi pa bo amigu?’. Papia tokante esaki, skohe algun meta huntu i fiha tempu pa bo yu kumpli ku e metanan akí.


c: text/html

text:
Publiká riba 28 Ougùstùs 2019
Willemstad – Servisio pa Atministrashon i Maneho di Tereno Públiko “Domeinbeheer” ta informá komunidat ku djaweps 29 di ougùstùs i djabièrnè 30 di ougustùs 2019, e servisio i alabes Sentro di Servisio Domeinbeheer lo ta será mitar dia.
Pues riba e dos dianan aki, Domeinbeheer lo no risibí kliente mas despues di 12or di mèrdia. Esaki ta relashoná ku preparashonnan i aspektonan di seguridat den kuadro di Curaçao North Sea Jazz Festival 2019 na World Trade Center (WTC) Piscadera.
Domeinbeheer su portanan lo ta habrí pa públiko atrobe ku orarionan di kustumber kuminsando for di djaluna 2 di sèptember 2019.
Domeinbeheer ta pidi diskulpa pa kualke inkumbinensia i ta gradisí komunidat di antemano pa e komprenshon i koperashon. Pa kualke informashon adishonal por tuma kontakto ku Sentro di Servisio Domeinbeheer na number di telefòn 0800-1919.

robotstxt: allowed

filter: keep


text:
Diabierna anochi dilanti un publico bon anima di parti Caiquetio y RCA, a ranca sali e promer partido pa campeonato 2017 – 2018. Un promer mitar bon bataya pa e Indjannan di Paradera ta hasi cu halftime ta bai aden cu apenas 1-0 bentaha pa RCA cu bunita Gol di Ronald Gomez ya casi den pito di promer tempo. Den di dos tempo Caiquetio a sigi lucha pero e hoben Glenbert Croes cu apenas a drenta wega a forsa un penalti bon mereci. E estrella robesao Jeanluc Bergen a ehecuta e penalti perfecto. Wega a sigi desaroya y merecidamente e hoben Kevin Ravelo Peña ta anota e gol mas bunita di anochi despues di un bon acshon di Ronald Gomez. Ekipo Tricolor cu e anja aki atrobe ta usando masha hopi talento di su sistema hubenil, a keda masha satisfecho cu prestashon di Jason Geerman, Andrew Martinez, Adrian Koolman, Marshall Marval, Lujean Bergen, Glenbert Croes, Kevin Peña pero tambe e hobennan super talentoso cu a uni como refuerso Denrick Lopes y Leonuar Croes cu ambos tawatin un bon wega. Como suplentenan tawatin tambe e hobennan Alex Ramon, Joscar de Kort, Elijah Ponte Lira y Gregory Gomes. Den e oncena cu a start Nathan Lo-a- Nioe, Miguel Angel Gonzalez, Jeanluc Bergen y Ronald Gomez tawata esnan cu mas experenciå y tur tawatin un bon partido guiando e hobennan. Proximo encuentro di RCA “BIG WHEEL LOTTERY powered by POWERADE” ta diadomingo awo 22 di oktober pa 8or di anochi enfrentando e BUFALONAN di Tanki Leendert JTL. Fanaticada di RCA ta bai tin e oportunidad di gana un DINNER FOR 2 na OLD FISHERMAN. Cumpra bo entrada y warda bo ticket, na final di e wega lo anuncia e number di e ganador. Bo mester ta presente pa ricibi bo premio.
Foto cortesia FUTBOL ARUBA #RCApaBida
Club
RCA “BIG WHEEL LOTTERY powered by POWERADE” ta gana 3-0
Diabierna anochi dilanti un publico bon anima di parti Caiquetio y RCA, a ranca sali e promer partido pa campeonato 2017 – 2018. Un promer mitar bon bataya pa e Indjannan di Paradera ta hasi cu halftime ta bai aden cu apenas 1-0 bentaha pa RCA cu bunita Gol di Ronald Gomez ya casi den pito di promer tempo. Den di dos tempo Caiquetio a sigi lucha pero e hoben Glenbert Croes cu apenas a drenta wega a forsa un penalti bon mereci. E estrella robesao Jeanluc Bergen a ehecuta e penalti perfecto. Wega a sigi desaroya y merecidamente e hoben Kevin Ravelo Peña ta anota e gol mas bunita di anochi despues di un bon acshon di Ronald Gomez. Ekipo Tricolor cu e anja aki atrobe ta usando masha hopi talento di su sistema hubenil, a keda masha satisfecho cu prestashon di Jason Geerman, Andrew Martinez, Adrian Koolman, Marshall Marval, Lujean Bergen, Glenbert Croes, Kevin Peña pero tambe e hobennan super talentoso cu a uni como refuerso Denrick Lopes y Leonuar Croes cu ambos tawatin un bon wega. Como suplentenan tawatin tambe e hobennan Alex Ramon, Joscar de Kort, Elijah Ponte Lira y Gregory Gomes. Den e oncena cu a start Nathan Lo-a- Nioe, Miguel Angel Gonzalez, Jeanluc Bergen y Ronald Gomez tawata esnan cu mas experenciå y tur tawatin un bon partido guiando e hobennan. Proximo encuentro di RCA “BIG WHEEL LOTTERY powered by POWERADE” ta diadomingo awo 22 di oktober pa 8or di anochi enfrentando e BUFALONAN di Tanki Leendert JTL. Fanaticada di RCA ta bai tin e oportunidad di gana un DINNER FOR 2 na OLD FISHERMAN. Cumpra bo entrada y warda bo ticket, na final di e wega lo anuncia e number di e ganador. Bo mester ta presente pa ricibi bo premio.
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
Hopi curasonnan na Aruba a keda den shock cu e noticia di bo traspaso pa e mundo spiritual, Gerda. ‘Tante Gerda, na unda bo ta?
Tante Gerda a inspira hopi mucha desde comienso di Tele Aruba cu su programa pa mucha. Tante Gerda, Gerda de Groot, amiga cu tabata tey semper pa hopi hende. Gerda, un persona cu semper ta impresiona cu su presencia y aparencia. Un dama cu clase y curason di oro. Semper cu un smile riba su cara. Semper dispuesto pa juda den hopi organisacion y den hopi funcion. Dunando di su hopi talento sin pidi nada bek.
‘Tante Gerda, na unda bo ta? Bo a bay pa sigi hasi muchanan felis den shelo? Bo a bay pa papia cu e muchanan tocante amor, mescos cu bo a hasi, tante Gerda, aki na mundo di hende?. Bo a bay pa conta e hendenan den shelo con bunita Aruba ta y con hopi bo ta stima Aruba? Con special bo ta haja Aruba? Tocante historia di Aruba, e pais cu abo a scoge como e pais di bo curason.
Bo a bay pa conta e mucha y adultonan tocante e grandesa di nos Universo y cu nos tur ta uni? Bo a bay pa comparti bo amor pa naturalesa cu e hendenan den shelo? Splica nan e importancia di Amistad? E importancia pa ta lief pa otro y pa e bestianan cu ta rond di nos…
Bo a bay pa splica pakico ta importante pa ta semper representable y hasi cada trabou cu dedicacion? Bo ta papia na radio y ta presenta ‘E Bon Noticia’ caminda cu bo ta?
Tur esakinan ta talento, cualidadnan y birtudnan cu hopi di nos a experencia y sinti cerca bo.
Danki pa hasi e mundo aki mas felis y mas bunita. Cana dushi den e Universo cu tanto bo ta stima, bula halto den e mundo sin limite, plama amor, medita hopi, sigi sinja, sinja nos, drumi dushi, amiga… Ajo, tante Gerda…bo ta keda pa semper den Aruba su nos curason.


text:
Maraka
Seri di Herensia Kultural
Añanan trinta i kuarenta ta konta di un mundu sin televishon, sin kòmpiuter i sin plèstik, pero yen di muzik. For di Venezuela i despues for di Cuba ritmonan cubano i suramerikano a waya bini Kòrsou: ‘música llanera’, son, rumba. I huntu ku e muzik e instrumentonan tambe a bini, entre otro ‘maraca’.
E palabra maraca ta bini probablemente di ‘mbaraca’, ku na lenga di indjan ‘guaraní’ ta nifiká kalbas santu òf kalbas divino. Esaki ta indikashon ku maraka originalmente tabatin un karakter religioso.
E indjannan Cuna, den e teritorio fronteriso di Colombia-Panamá, ta usa e palabra ‘nacha’ òf ‘nassi’. Den e yanonan colombiano nan ta yama maraka tambe ‘capachos’. Fuentenan cubano di siglo 19 ta deskribí zonido di maraka komo ‘stèmnan di indjan’. Ta te na siglo 20 numa e palabra ‘maraca’ mes a bira general.
Ta topa maraka den henter region latino-amerikano, pero prinsipalmente na kosta di Venezuela i Colombia. E indjannan cuna ta usa ‘nassi’ entre otro pa dibertí e muchanan kuné. Nan ta yena e maraka ku pipita di maishi. Na okashon di fiesta ta yena e marakanan ku simia di e palu ‘no’. E pueblo indjan Piaroa, den region di Amazonas ta usa maraka na ora di e ritualnan pa kura hende. E ora ei e maraka ta kontené un piedra blou.
Pero kontrario na bastèl, gogorobí i ‘raspu’ – trahá di kalbas largu – ta te na siglo 20 numa a introdusí maraka na Antia. Awendia ta ofresé un vershon mas barata di maraka na benta komo suvenir, prinsipalmente na turista, – un kalbas chikitu ku a laga seka, ‘kalbas di mondi’, yená ku pipita di maishi òf piedra chikititu. Pero originalmente e instrumento tin un funshon muchu mas digno. Tabata us’é huntu ku tambú i flùit, durante ritualnan di e pueblonan Inca, Maya i Azteka i resientemente tambe e Koginan i otro pueblonan indígena di Suramérika. “Generalmente tabata tene unu na man i tin biaha tabata mara otro na pia.” Asina Harry Moen, líder di e grupo musikal Serenada ta splika.
Ta te na añanan trinta numa Kòrsou ta sera konosí ku e zonido rítmiko di e simianan den kalbas hòl. Moen: “E tempu ei tabatin hopi trafikashon entre e isla akí i tera firme di Suramérika. Hendenan di Kòrsou ku a bai kòrta kaña por ehèmpel a trese maraka for di Venezuela. No ta posibel imaginá ku ta interpretá ‘música llanera’ sin un marakero,
“Tokamentu di maraka ta un arte”, asina Juliana ta bisa. “E show, e trukonan e suramerikanonan ta trese manera nan so por.”
Sin embargo, den kurso di añanan trinta i kuarenta ta lanta na Kòrsou vários desena di trio, kuarteto i septeto ku ta interpretá muzik latino. Gruponan manera ‘Septeto Kòrsou’, ‘Grupo Britania’, ‘Conjunto La Perla’ i ‘Conjunto Victoria’ ta hasi furor. Kasi tur tin nan propio tokadó di maraka, ku huntu ku e tokadó di bongo, ta marka ritmo di e ‘son’ cubano, rumba i bolero. Nan ta ‘toma y dame’, ‘tuma i dunami’, asina Moen ta yama e téknika cubano. “Kontrario na un venezolano ku ta bati su marakanan ku e moveshon ariba i abou, un cubano ta bati su maraka mandando e dilanti. Esei ta produsí un zonido totalmente diferente. Por sierto e maraka usá na Cuba pa muzik di ‘son’ ta zona mas pisá, pasobra e ta trahá di kueru ku no ta kurtí i yená ku pipita di kòfi.”
Raisnan di muzik tradishonal di Kòrsou ta ankrá den tempu di katibu. Ta marka e ritmo afrikano di tambú, seú i muzik di zumbi ku instrumentonan manera ‘chapi’, – e parti di heru di e opheto ku ta chapi tera kuné – ‘tambú grandi’, i ‘raspu’. Pero no ku maraka. E susuro suave di e simianan kontra kaska di kalbas ta keda pa semper e marka komersial di muzik latinoamerikano.
Bou di e potrèt:
Maraka (kolekshon Brenneker/Juliana. Stichting NAAM)
Fuentenan:
Kombersashon ku Elis Juliana, Harrie Moen, Richard Doest
Henk Dennert, Oude Curaçaose Muziekinstrumenten (Curaçaose Tafereeltjes), Willemstad, Curaçao (aña deskonosí)
Elis Juliana, Guia Etnológiko no.1, Willemstad, Curaçao, 1976
Paul Brenneker, Sambumbu Volkskunde van Curaçao, Aruba en Bonaire, Willemstad, Curaçao, 1973
Arte i Vida, catálogo del Museo Etnológiko ‘Mons. Enzo Ceccarelli’ (Territorio Federal Amazonas), 1988
Victoria Eli Rodrigueze.a. Instrumentos de la música folclórico-popular de Cuba, Volúmen 1, La Habana 1997
S. ‘Yapi’ Martijn, Kòrsou Musikal, Willemstad, Curaçao, 1980
Guillermo Abadia Morales, Instrumentos Musicales. Folklore Colombiano.1991
Teksto: Eva Breukink, foto: Prince Victor.


text:
Un bunita actividad pa sera vakantie y cuminsa scol jen di etiket…Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Parti 2 di e Storia di Al Figaroa…Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan. Continue reading “Dia di tur criatura y Fransisco”
Awe ta cuatro di oktober, un dia special pa hopi y pa varios un dia sin balor. Den historia y pa loke lo sigi despues, uno nunca lo no realisa nunca si uno no a wake mas a leu. Si, cuatro di oktober, dia di bestia of manera ami gusta bise, dia di tur criaturanan. Inspiracionan semper tabata existi pero manera semper, hopi biaha ta bay perdi. Na Aruba ta conta cu …
Tur mainta Goy Cora ta sali dunanan cuminda y papia cu nan.
Un storia di Al Figaroa cu lo toca bo curson. Les’e!
Un contribucion di Al Figaroa…
Querido lesado,
Ultimo tempo bo ta tende y mira den diferente medio di comunicacion, boluntarionan cu ta dedica nan mes y nan tempo precioso pa yuda y salba diferente bestianan den necesidad y dificultad. Sea ta uno maritimo o terestial, nan ayudo ta tur caminda debi na e amor cu nan tin pa nan. Nan causa no por wordo yama digno pero mas bien derecho. Acaso nos no ta biba den un mundo caminda criaturanan tin mes tanto derecho cu un ser humano?
Ta oktober, luna di flor, nos ta canta hunto cu gracia, ta luna di amor. Bo por mira tur e Santonan ta briya cu Splendor. Pero awe ta otro, awe ta cuatro di oktober, un dia special pa hopi y pa varios un dia sin balor. Den historia y pa loke lo sigi despues, uno nunca lo no realisa nunca si uno no a wake mas a leu. Si, cuatro di oktober, dia di bestia of manera ami gusta bise, dia di tur criaturanan. Inspiracionan semper tabata existi pero manera semper, hopi biaha ta bay perdi. Na Aruba ta conta cu …


text:
WILLEMSTAD — Djasabra 17 di òktober último klup di atletismo Trupial – Auto City a partisipá na e di 32e kompetensia Milla de Cupey 2015 ku hopi éksito. E kompetensia aki ta forma parti di e interkambio deportivo ku klup Trupial – Auto City tin ku e klup di atletismo Cupey Track di Puerto Rico. Bou di un áwaseru den e promé evento nan i e echo ku na Puerto Rico nan mester kompetí únikamente ku kèts den e luna nan di sèptèmber pa desèmber atletanan di Trupial – Auto City a keda un tiki desapuntá pa e regla aki, ya ku nan a bai ku nan spike pa gara mas mihó den e pista sintétiko di Tartan. Pero asina mes nan a bataya fuerte ku e diferente atletanan di Puerto Rico. Un total di kasi 500 atleta for di 6 aña a partisipá na e kompetensianan aki.
E resultado di nos atleta ku a kai den premio ta lo siguiente:
Kategoria 6 – 7 aña maskulinoDjevion Jansen 6e lugá medalia bròns 300 m. 58”76 sec.
Kategoria 8 – 9 aña maskulinoTobias Kaper 7e lugá medalia bròns 600 m. 2’06”86 min.
Kategoria 10-11 aña femeninoVanessa Mercera 3e lugá Trofeo 800 m. 2’41”01 min.
Kategoria 11-12 aña maskulinoNoah Kaper 3e lugá Trofeo 1000 m..3’27”25 min.
“Joshua Lanoy 10e lugá medalia bròns 1000 m. 3’38”26 min.
Kategoria 12-13 aña femeninoMaysoun Juliana 4e lugá medalia di bròns 1000 m. 3’33”61 min.
Ku e resultado aki 6 di e 9 atleta di Trupial – Auto City a bini bek ku un premio. E evento tabata bon organisá. Tur kareda a start no ora i e organisadó nan por mira atras riba un evento bon organisá. Klup di atletismo Trupial – Auto City a risibí un kaloroso bon bin serka e alkalde di San Juan ku a keda kontentu ku nos a bini Puerto Rico pa partisipá na evento aki i asina duna e evento mas realse. E evento tabata un bon eksperensia pa e atletanan ku nan tabata hopi nervioso promé ku e kareda, loke a pone ku algun di nan no a kore sigun nan sa kore na Kòrsou. E salada di keda kareda tabata hopi duru i nos atletanan a kuminsá start slou. . Dor di esaki nan tabata wòrdu sera atras den e promé meter nan. Pero esaki ta netamente meta di partisipashon di Trupial- Auto City na e evento nan aki, pa nos atleta nan haya mas eksperensia for di atletanan un tiki mas mihó ku nan. Un Danki ta bia na tur e mayor, spònsernan Insel Air, ACU, CPA, Wiwi Schoonmaak bedrijf, Seguros Brouwer, Ortela Contruction, European West Indies Trading – EWT.. ku a kontribuí pa e biaha por a bira posibel.


text:
WILLEMSTAD – A hasi uso di un tim di 28 empleado di Securitas-Impacto pa fungi seis siman largu komo guia di eventonan. E asina yamá anfitrionnan di seguridat tabata nesesario pasobra tin un falta grandi di personal.
E agènda di evento ta hopi yen na Hulanda e verano aki. Asina yen ku tin falta di bewaker pa por ehèmpel asistí na North Sea Jazz Festival na Rotterdam, Pinkpop na Geleen i konsiertonan di The Rolling Stones ku ta hopi den publisidat.
P’esei TSC Crowd Management na Hulanda a buska koperashon ku Securitas na Kòrsou pa reforsá na tempu e tim na Hulanda riba un base temporal.
Securitas i Impacto a forma un tim na Kòrsou. TSC Crowd Management a perkurá pa e entrenamentu di e anfitrionnan di seguridat. E entrenamentu tabata konsistí di tópikonan manera asistensia na empresanan, evakuashon i koperashon ku servisionan di emergensia. E tim di Kòrsou seguidamente a buta den práktika e loke ku nan a siña durante seis siman na Hulanda i tur ta sertifiká awor.
Eksperensia
Direktor di Securitas Paul de Kloet ta mira ku gran satisfakshon bèk riba e proyekto. “E miembronan di tim a presta hopi bon. Nan ta sertifiká awor i nan tin un eksperensia mas. E magnitut di e eventonan ta impreshonante. Tabata algu fantástiko pa e 28 koleganan pa forma parti di e organisashon TSC durante e tantísimo konsierto- i eventonan ku un averahe di 50.000 bishitante.”


text:
DEN HAAG – Den Oropa e konsumidó Hulandes ta gusta bai paisnan di Scandinavië, pero pafó di Oropa ta buk pa Kòrsou, Boneiru i Kaapverdië, segun informashon di Travelpro.nl
E kantidat di reservashon den luna di yüni ta shete porshentu mas haltu ku e sifranan di 2019. Mayoria di destinashon a buk mas kliente ku den 2019, kaminda mester menshoná si ku destinashonnan mas serka i ku bo por bai ku outo en general ta skor mihó.
Reservashonnan pa Estados Unido, Asia i Oustralia/Nueva Zelandia ta ainda bou di nivel di 2019.
Travelpro ta kompará e sifranan di 2022 ku sifranan di 2019 pasobra e sifranan di 2020 i 2021 pa motibu di e pandemia di korona no ta sirbi komo material di komparashon. Ta hasi e sondeo tur luna bou di 40.000 pa 50.000 konsumidó den Hulanda.


text:
Oranjestad – Aruba, 24 April 2017: Diabierna ultimo na The Cove Mall, Sr. Marcel y Yolanda Kok hunto cu nan yiunan Frans, Alexandra y Rudolf Kok, acompaña pa amigonan, socionan internacional y henter comunidad di Aruba a celebra den gran forma, e apertura di e di 6 localidad di Kok Optica situa na The Cove Mall den Palm Beach.
Despues di 20 aña cu a inaugura e prome optica situa na Wilhelminastraat, famia Kok a dicidi recrea e celebracion aki un biaha mas cu un caravana di Harley Davidson y bailarinnan di Popcorn Dancers guia pa cuerpo policial cu a acompaña e mayornan di famia Kok, esta Sr. Marcel y Sra. Yolanda Kok na e localidad nobo pa inicia e celebracion mescos cu 20 aña pasa.
Despues di un tremendo show di apertura, palabranan di bonbini y gradicimento di parti di Frans Kok, e mayornan hunto cu nan nieta Kyriana-Mari a desvela e tienda nobo pa asina un y tur por drenta pa cera a conoci cu e di dos optica di Kok Optica.
Tur e socionan internacional di Kok Optica y representantenan oficial di marcanan manera Gucci, Tom Ford, Dita Eyewear, Oliver Peoples, Chanel y Rayban tambe tabata presente na e gran apertura, pues esaki tambe ta demostra e relacion estrecho cu Kok Optica ta mantene pa mas cu 20 aña cu partnernan clave den e mundo di optica y casnan di moda.
E di 6 localidad nobo aki cu na mes momento ta e di 2 optica di e compania ta un concepto innovativo y moderno den e mundo di optica. Sin embargo tur cliente of persona cu bishita e localidad nobo aki por ta sigur cu nan lo sigui haya e mesun servicio personalisa di profesionalnan capacita manera custumber na Kok Optica.
Pa e famia di Kok Optica e expansion aki ta un otro forma pa nan por ta mas cerca di nos comunidad pa sigui brinda e servicio cu nan ta merece. “Nos sa cu e ta un area hopi turistico y bon bishita, pero tambe hopi di nos hendenan ta biba y labora den e sector aki y p’esey nos a pensa cu tabata un luga y oportunidad perfecto pa duna bek y expande nos negoshi cu un localidad mas”, asina Frans Kok a expresa na e apertura di Kok Optica na The Cove Mall.
Henter comunidad di Aruba y bisiña nan di Noord ta keda cordialmente invita pa pasa bishita e optica nobo na The Cove Mall y experencia un servicio unico den mundo di optica pero tambe pa cada cliente sinti un diferencia riba nan cara y un placer pa nan bista.
Famia Kok ta sumamente agradecido cu pa mas di 20 aña caba henter e comunidad di Aruba a sa di apoya y duna sosten na nan como empresarionan local, pero tambe a duna e confianza den nan experticio pa cuido di wowo, bista y uzo di bril y contactlens.
Kok Optica a habri su portanan na aña 1996 y awe ta conta cu un total di 6 establecimento rond di nos Isla: Kok Optica na Wilhelminastraat y The Cove Mall na Palm Beach , Kok Optica Sunglasses den Caya Grandi, Havenstraat,
Aeropuerto Reina Beatrix y Paseo Herencia Mall.
Kok Optica ta acepta tur aseguro cu tin ‘vision plan’, ta ofrece diferente diseñonan di bril di bista of solo entre otro for di Italia, Francia, Japon como tambe tur tipo di contactlens. Kok optica pa varios aña ta e unico ‘Authorized Dealer’ di marcanan exclusivo manera Tom Ford, Roberto Cavalli, Dita, Shamballa, Iyoko Iyake, Cartier y mas ademas tambe ta ofrece diferente marca di bril di bon calidad y na presupuesto di un y tur.


text: Diadomingo mainta a drenta informe di cu tin un homber burachi cu a baha for di su auto blauw laga porta habri y a bay leun riba un v-wagen staciona den e parkinglot y a keda eynan drumi geleun riba e auto na Palm Beach, mesora a dirigi un patruya na e sitio. Na yegada di e patruya a bin topa cu e auto blauw staciona den e parkinglot pero no a encontra cu e homber drumi geleun. For di personanan na e sitio a compronde cu e homber drumi geleun a ser busca pa conosir cu a para e auto den e parkinglot y a bay cu e homber.


text:
Diaranson atardi a drenta informe di cu un hende lo a hoga na Arashi Beach, mesora a dirigi tanto polis como ambulans na e sitio. Na yegada di e prome polisnan di e brigada motorisa mesora nan a inicia cu CPR y despues na yegada di e paramediconan di ambulans a sigui cu CPR. Despues di a haci nan maximo esfuerso sin resultado a keda nada otro cu constata cu ela fayece.
Pa 17:45 dr texier a constata morto di e homber turista di nacionalidad colombiano J.A.P. 69 aña kende a fayese di un ataka di curason. Na famianan di e fayecido ta bay nos mas sincero palabranan di profundo condolencia.


text: Diabierna anochi a drenta informe di un caso di destruccion cu maltrato na un cas na Noord, mesora a dirigi un patruya na e sitio. Na yegada di e patruya a bin compronde cu aki ta trata di un caso di destruccion unda un homber a causa destruccion tanto na e auto di e mama di esun cu e tin relacion cun’e como tambe na e cas unda e mama ta biba unda ela kibra e bentana di glas y e glas a corta e mama lague herida. Polis a tuma nota di e bentana di banda di chauffeur kibra y e bentana na e cas. Polis a recomenda e dama pa e y su yiu pasa na recherche dialuna mainta tempran.


text:
Bo organisacion tin un trabou of actividad pendiente? Bo no tin suficiente boluntario? Bo kier drecha e area di hunga pa e muchanan? Organisa un dia extraordinario pa e clientenan di bo organisacion? Of sali keiro cu e grandinan? Tur esaki y mas ta posibel durante ARUBA DOET!
Registra bo proyecto riba e website aki prome cu 21 di januari 2022 (Early Doeti Deadline ta 12 di december 2021). Describi en corto bo proyecto pa ARUBA DOET 2022 y indica kico e gastonan ta pa cu esaki. Via e wesbite aki mes bo por aplica pa un sosten financiero pa un suma di maximo AWG. 1.100,- pa bo proyecto.
Registra Proyecto
Kier sa mas?
Si tin cualkier pregunta of si ta desea di haya mas informacion por manda nos un mail na info.arubadoet@gmail.com, WhatsApp na (+297) 561 1644 of yama na (+297 582 7666) y puntra pa e team di DOET.
Fundacion (menos fundacion religioso), scol, institucion di cuido, centro di bario, grupo di scouting y club di deporte atencion! Ata bo oportunidad pa haci un trabou grandi y riba dje recluta boluntario nobo. Participa cu ARUBA DOET riba diabierna 11 y diasabra 12 di maart 2022. Drecha e speelplein di scol of e speeltuin di centro di bario, bai keiro un dia cu nos grandinan of pasa un man di verf den e cantina di e club di deporte.
Mas informacion »
Con mi por aplica pa un contribucion financiero?
Solicita pa un contribucion financiero por solamente despues cu bo a registra un trabou. Den bo cuenta di ARUBA DOET bo ta haya bou di bo trabou un boton cu ta bisa: "Contribucion financiero”.
Mas informacion »


text:
Den e buletin aki: kombersashon ku sekretaria di estado Alexandra van Huffelen, Unkobon ta bai entamá un kaso hurídiko relashoná ku minimo soshal, Unkobon hopi den publisidat, temor pa oumento di gastu bankario relashoná ku “debit cards” nobo, kontribushon
Kombersashon ku sekretaria di estado Alexandra van Huffelen
Dia 14 di febrüari último direktiva di Unkobon a kombersá ku Sra. Alexandra van Huffelen, Sekretaria di Estado pa Asuntonan Interior i pa Relashonnan di Reino. Henk Brons, Direktor General pa Relashonnan di Reino i Jan Helmond, Representante Suplente di Reino, tambe tabata presente.
A deliniá e aktividatnan di e último 10 aña ku Unkobon a realisá na interes di e poblashon di Boneiru. Seguidamente Unkobon a pidi atenshon pa e desaroyo preokupante i alarmante aki na Boneiru relashoná ku: oumento drástiko di kosto di bida, e atraso kresiente den e legislashon pa protehá e konsumidónan manera ta e kaso na Hulanda, e diskrepansia den maneho di supsidio i kontinuashon di e maneho menos eksitoso “ijkpuntenbeleid” den kual mester a yega na un forma pa redusí e gastunan pa kosto di bida drástikamente.
E Sekretario di Estado a risibí tambe informashon di e plan pa huntu ku OLB funda un fundashon di krédito unda hendenan ku un entrada abou ku kier konstruí nan propio kas, por risibi un fiansa.
Den 2022 Unkobon lo traha riba e siguiente puntonan: hasi invershon den energia duradero mas fasil, eliminá e atraso den e derechi di konsumidónan i yega na stipulashon di un minimo soshal basá riba kostonan real di kosto di bida. Na final di e kombersashon ameno, futuro presidente di Unkobon, señor Herbert Piar a entregá señora van Huffelen un tas di Unkobon.
Unkobon ta bai entamá un kaso hurídiko relashoná ku minimo soshal
Gobierno Hulandes ta garantisá su pueblo ku ta biba na Hulanda un dignidat humano ku un minimo soshal basá riba e gastu minimo di e kosto di bida. Ya pa mas ku 11 aña e mesun gobiernu ta nenga di stipulá un soshal minimo ekivalente na esun di Hulanda pa su pueblo ku ta bida na Hulanda Caribense
Despues ku pa años a hasi hopi intento pa den deliberashon ku mandatario- i ambternarnan yega na un solushon tokante e minimo soshal, Unkobon ta bai entamá awó un kaso hurídiko. Unkobon ta spera ku e akshon aki lo lanta e atenshon pa e inhustisia doloroso aki. Abogado Channa Samkalden, di e bufete van Prakken i D’Oliveira, despues di un investigashon kuidadoso a yega na e konklushon ku e veredikto den un kaso huríko tin hopi chèns pa kai na fabor di Boneiru
Unkobon hopi den publisidat
Publisidat ta di gran importansha den e lucha pa mehorá entre otro e forsa di kompra di e konsumidónan aki na Boneiru. Dia 17 di yanüari último den un transmishon di NTR Caribisch Netwerk a dediká hopi atenshon pa e punto aki. Ni un luna despues BNN Vara di Hulanda, den e programa Zembla a dediká atenshon na e lucha di Unkobon pa mehorá e forsa di kompra pa e poblashon di Boneiru.
Temor pa oumento di gastunan bankario relashoná ku “debit cards” nobo
Den e periodo benidero lo bai sustitui e Maestro bankcards pa debit cards di Visa i Mastercard. Unkobon ta investigando señalnan ku e sustitushon benidero lo bai kondusí na oumento konsiderabel di gastu pa kada transakshon aki na Boneiru.
Segun nos a keda informá ku e sistema Maestro aktual ta kobra 0.25% ku un maximo di $ 1.50 pa kada transakshon. Ku e sistema nobo e gastunan pa e komersiantenan lo bai subi mas tantu. Konsekuentemente e preisnan pa komestibel tambe lo bai subi atrobe.
Unkobon a aserká e asoshashon di bankonan ku e pregunta ku ta berdat ku e gastunan pa kada transakshon lo bai subi di 0.25% pa 3 a 4%. Nos a risibí un kontesta evasivo. Nos ta sita: “manera a keda menshoná den nos mail anterior, kada banko tin nan propio struktura pa loke ta trata gastunan. Aktualmente nos ta bezig ku e enfoke pa terminá e punto aki. Esaki teniendo kuenta ku e gastunan di Master Card pa e regio den kual e islanan ta kai. Ku tempu kada banko individual lo informá nan kliente tokante e gastunan”
Kontribushon
Resientemente a fakturá e kontribushon pa 2022 i a manda esaki via di e-mail pa bo. Sigui sostené Unkobon pagando bo kontribushon di $ 15.00 pa aña na tempu.


text:
E di tres ola di contagio di COVID-19 tabata manehabel. Manera e Hulandesnan ta bisa “het viel mee”. Pa e motibo aki gobierno ta cuminsa cu e fase di suavisa medidanan: terasanan ta habri, TDQ ta disparce.
Publicacionnan na Hulanda ta mustra cu Gabinete a cuminsa cu e fase aki direccion di zomer. Halto riba e lista ta reaperura di enseñansa halto y terasanan, tambe eliminacion di Toque de Queda, y reapertura di tiendanan. Probablemente lo cuminsa cu esaki dia 21 di April awo. Diabierna e autoridadnan concerni lo discuti esaki.
Despues ta bini un decision definitivo.Si tur e deseonan di gobierno ta bay ordo ehecuta hunto, no ta mucho cla ainda. Esey ta e meta, pero tur cos ta depende di e situacion epidemiologico y e presion riba e hospitalnan.
Loke ta sigur ta cu enseñansa avansa ta habri fisicalmente dia 26 di April. Peticion pa habri terasanan ta zona duro.
Potret Bart Hoogveld
Pa motibo cu mayoria di hende a infecta caba of a haya e vacuna (casi 6 miyon persona), e presion riba e hospitalnan mester cuminsa baha otro luna. Miniser Hugo de Jonge, di Salubridad, a bisa cu ta trahando riba un plandi reapertura pa duna e puebo mas perspectiva rond di zomer. El a bisa cu poco-poco ta cuminsa elimina e medidanan y pa zomer ta keda valido solamente e reglanan basico ci “laba man”.
E actual lockdown ta valido te cu 20 di April. E intencion ta pa poco-poco adapta e Toque De Queda te ora cu elimina esaki completamente.
Aworaki Hulanda tin rond di 6500 contagio pa dia, y e presion riba hospitalnan ta fuerte ainda: segn informacion, tin 2558 pashent di coronavirus di cual 778 ta den ICU.


text:
WILLEMSTAD — Resientemente Federashon di Ahedres Kòrsou (FEDAKO) a tene su kampionato infantil di ahedres 2017 den kategoria U10. Durante e kampionato di ahedres U10 ku tambe a tuma lugá serka e patrosinadó, Trupial Inn & Casino, kada partisipante ta tin 30 minüt pa pensa durante kada wega.
Manera tabata di spera e faboritonan den e kategoria di edat aki tabata Frederic Simonis i Aviandrie Kastablank, kendenan tin 9 aña di edat. E dos rivalnan aki a enfrentá otro den e kuater buèlta, na momentu ku tur dos tabata invikto ainda.
Den un partido ku a desaroya igual, Aviandrie Kastablank ta logra sera un Alfil di Frederic Simonis pa despues kaptura esaki i drenta e parti final di wega ku un bentaha di material ku tabata sufisiente pa bai ku e viktoria.
Aviandrie a logra kaba e kampionato den forma invikto komo kampion Nashonal kategoria U10 ku 5 punto for di 5 wega. Na di dos lugá a sali Frederic Simonis ku 4 punto i na di tres lugá a termina Gilian Justiana ku 3 punto for di 5 wega.
FEDAKO a keda hopi satisfecho kon e muchanan a partisipá i disfrutá di e evento i tambe gradesido debí ku Trupial Inn Hotel a trit tur e partisipante i e mayornan presente un sukulente pizza i refresko di nan tremendo restorant. Mas aleu a parti un regalito tambe na tur e muchanan ku a partisipá promé ku nan a regresá nan kas.
FEDAKO ta sigui hasi su esfuersonan pa eksponé nos hóbennan na kompetensia sano i ta kontinuá djasabra 11 di mart próksimo ku su di tres i último kampionato infantil pa loke ta trata 2017. E último kampionato infantil lo ta den e kategoria U12 i lo tuma na sentro di bario Janwe. Durante e evento aki tur mucha bou di 12 riba 1 yanüari 2017 por partisipá.
Pa mas informashon por yama 512-0007 of por bishitá e paginá di Federashon di Ahedres di Kòrsou riba Facebook.


text:
Struktura di Ofisina di Ombudsman
E struktura aktual di organisashon di e Ofisina di e Defensor di Pueblo a wòrdu determiná na aña 2017. Den e struktura aki e formashon di e Ofisina ta komo siguiente:
- Sekretario di e Defensor di Pueblo/ Hefe operashonal (1)
- Hefe di konseho hurídiko i Investigashon (1)
- Tratadó di keho (3)
- Hurista (1)
- Kolaboradó di team di maneho (1)
- Kolaboradó atministrativo (1)
E Ofisina di e Defensor di Pueblo ta konta aktualmente, banda di e Defensor di Pueblo, ocho (8) kolaboradó.


text:
Dos ekipo cu semper sa presta bon wega ofensivo a enfrenta otro riba e fecha aki. Britannia tras di un bon comienso di e campeonato nobo ta lider actual di Division Honor, River Plate ta buscando nan mes ainda despues cu pa chiripa no a alcansa na yega play-off den e campeonato pasa.
Britannia a cuminsa cu bon posesion di bala y e controlando tempo di wega. River Plate, un ekipo cu mente ofensivo tambe a contesta tirando dilanti asina cu nan a haya un chens. Britannia tempran den wega na minuut 6 caba a lansa un atake unda e defensa di River Plate a laga buraco atras tratando di sali p’adilanti. Den un cruce peligroso e bala a pasa bai riba e portero di River Plate y ta alcansa yega riba pia di Daniel Linscheer cu no ta pordona y ta hasi e wega 1-0 pa e Pumanan.
River Plate no ta perde tempo y ta tira dilanti sin warda en busca di e gol di empate, cu yegada si pero sin concretisa, pero, mientras tanto atrobe ta compromete nan mes den defensa. Na minuut 15 Linscheer a bolbe haya su mes cu bala den area penal di River Plate cu un chens grandi mes, pero ta faya e gol.
Despues ta sigui un wega di banda pa banda pero sin precision di ambos cuadro. Den un momento River Plate ta haya nan mes cu bon yegada na minuut 27 pero Carlos B. Quandt, capitan di e oncena di Madiki, su tiro duro for di rand di area penal ta bai halto riba porteria di Britannia. River Plate cu mas iniciativa y yegada den e siguiente 10 minuutnan ta haya mas chens ainda unda Kendrick Dania mester a salba su ekipo pa manetene nan bentaha intacto. Linscheer ta bolbe duna Britannia yegada cu un bon tiro na minuut 37 pero e biaha aki cu bon salbacion di portero Gilay Croes.
E wega a keda bastante igual te cu halftime a yega cu ambos ekipo cu basta yegada, un wega un poco accidenta tambe, un poco duro na algun oportunidad pero no onsportief te cu awo. Na pitaso pa halftime e wega a keda 1-0 pa Britannia.
Den e di dos tempo, na inicio mes, Daniel Linscheer ta hasi un escapada riba hala drechi na minuut 46 cu su velocidad y control di bala, e no ta bacila y ta fusila portero Croes di River Plate pa e 2-0. Britannia no ta para keto y ta sigui cu nan atakenan den e siguiente 10 minuutnan y ta sigui busca e gol pa amplia nan bentaha ainda mas. Na minuut 60 nan ofensiva ta duna fruta ora cu Jeffery Rolston den un “fast-break” ta hasi e wega 3-0 pa Britannia. River Plate ta contesta cu nan mes un atake pero e tiro ta bai den man di Dania. River Plate ta sigui insisti y ta haya mas chens na minuut 65 pero sin por anota, toch ta logra haya un penalti na minuut 70, Fladimi Francois ta concreta pa hasi e marcacion 1-3.
Ta ora cu wega a intensifica, unda ambos ekipo ta lansa atake contra otro, Luis Estrada di Britannia ta scapa stret pa area penal di River, y no ta perde tempo y ta anota e gol number 4 pa Britannia, pero ainda falta hopi mas den e wega aki. River ta sigui ataka atrobe, pero den un contra-golpi na minuut 86, Linscheer ta hasi un bon pase pa Estrada p’asina e anota su di dos gol pa hasi e wega 5-1 p’e Pumanan. River cu nunca ta para di ataka tambe ta pentra den area penal di Britannia atrobe na minuut 90, eynan River ta hasi e wega 2-5, un gol di Albert Grovell.
Den e minuutnan extra di e di dos tempo ta unda e wega a bira hopi bruto y un toke di anti-deportivismo cu a resulta den carchinan geel y cora pa e oncena di Madiki, Referee Cristiaans cu en general tabatin un bon wega, mas den e prome mita, cu basta momentonan dificil pa atende cu ne den di dos mita, mester a otorga basta carchinan for di minuut 79 p’ariba, mayoria pa River, incluyendo e dos utimonan aki den tempo extra, uno e expulsion di Belzius Pudens.
Asina mes e wega a caba sin incidente mas grandi, unda e ekiponan a brasa otro y estrecha man den spirito deportivo. Britannia cu un bon victoria, contundente, estableciendo nan mes como un di e miho ekiponan e anja aki, tin awo 9 punto y ta lider di Division Honor. River Plate tin cu busca na haya sa con pa combina nan wega ofensivo cu un miho iniciativa defensivo, ta keda awo cu 2 punto so. Nos “Man Of the Match” ta Daniel Linscheer di SV Britannia.


text:
Publiká riba 14 Sèptèmber 2020
WILLEMSTAD – Den un kick-off meeting ku Minister di Hustisia, sr. Quincy Girigorie, siman pasá e la duna e señal di forma ofisial pa kontinuá ku e trayekto di fushon di kuater instansia ku ta kai bou di Ministerio di Hustisia. Ta e intenshon pa yega na un organisashon nobo ku lo keda enkargá ku tur tarea hudisial ambulante pa ku hóben i tambe promé ayudo na víktimanan mara na un sentral pa mèldu kasonan di violensia relashonnan inkluso violensia kontra mucha.
Ta trata un un fushon di e siguiente fundashonnan; Ambulante Justitiele Jeugdzorg Curaçao (AJJC), Gezinsvoogdijinstelling (GVI) , Stichting Slachtofferhulp Curaçao (SSHC) i e organisashon di gobièrnu konosí komo Voogdijraad. Tur e organisashonnan aki te enkargá ku tareanan hudisial ku ta stipulá den lei i/o den tratadonan internashonal. Algun di e funshonnan aki ta: resosialisashon di hóbennan, kastigu alternativo pa evitá ku hóbennan ta haña un asina yama “strafblad”, duna konseho na korte pa pone un hóben bou di protekshon, regla asina yama alimentashon pa hóbennan, para komo voogd di famia, guia famia di hóbennan i duna ayudo na víktimanan di violensia relashonal.
IMPORTANSIA
Den e tempu benidero lo tene diferente kòmbersashon ku esnan envolví pa haña nan input den e trayekto di fushon. Personal di Bureau Voogdijraad a keda informá resientemente dor di Minister di Hustisia tokante totalidat di e trayekto di fushon paso ta resientemente a tuma e desishon ku e instansia aki tambe ta bai forma parti di e fushon. Personal di e fundashonnan ya tabata na altura kaba, komo e pensamentu original tabata enserá un fushon di solamente e fundashonnan.
E trayekto original di fushon ya tin un tempu kaba andando pero ku dor di sirkunstansia di entre otro e pandemia di COVID-19 esaki no por a kontinuá. Konsiderando ku e nesesidat i importansia di e fushon a keda mes relevante, a disidí pa kontinuá ku e fushon aktualmente.
Fushon di fundashonnan no ta un fenómeno nobo, komo ku el a wòrdu menshoná desde aña 2014 den e rapòrt Mollen, den kua a hasi investigashon tokante relashon di supsidio entre gobièrnu i su instansianan supsidiá di manera ku por oumentá efektividat i efisiensia. For di punto di bista di realisashon di metanan, efisiensia i ekonomisá gastu a disidí den Konseho di Minister na luna di yanüari 2019, pa realisá e fushon di e fundashonnan di hustisia.
DERECHO
Apesar ku e fundashonnan a demostrá nan derecho di eksistensia ampliamente, nan servisionan ta na peliger pa motibu di retonan finansiero ku nan ta enfrentá dor ku kada bes ta kòrta den supsidio. E tareanan ku e fundashonnan aki ta ehersé ta stipulá pa lei i tambe ta ankrá den tratadonan internashonal manera ya a wòrdu bisa, motibu pa kual nan mester keda garantisá den un estado di derecho.
Un funshon nobo ku e organisashon nobo ta bai haña aserka ta ku einan ta bai ubika un sentral pa mèldu kasonan di violensia relashonal. For di e Plan Nashonal kontra violensia relashonal i abusu di mucha, Ministerio di Hustisia a keda enkargá tambe ku e tarea pa sentralisá i implementá un punto sentral di mèldu (meldpunt) pa Kòrsou kompleto.
VISHON
Un organisashon di proyekto ku ta konsistí un lider di proyekto di Ministerio di Hustisia asesorá pa SOAB a keda instalá pa realisá e trayekto di fushon aki ku lo dura diesocho luna. E meta ta pa finalisá e fushon na luna di desèmber 2021. Ta mas ku klaru ku lo informá sindikatonan ku tin miembro den e diferente instansianan menshoná na su debido tempu, riba base regular, di desaroyonan pa loke ta trata e fushon.
Minister di Hustisia ta enfatisá ku tin un dokumento di vishon riba mesa ku ta duna e direkshon, kon e trayekto di fushon mester bai kana pero tantu gerensia i personal di e kuater instansianan lo haña oportunidat pa duna nan input promé ku yega finalmente na e organisashon nobo.


text:
PAR: Petishon Reunion públiko riba e situashon na Kas di Kòrsou.
Situashon di tenshon na kas di Kòrsou
Apresiabel señora Presidente,
For di 15 di febrüari 2022, frakshon di PAR a hasi e petishon pa un reunion di komishon sentral tokante e situashon di tenshon laboral na Kas di Kòrsou. Den e 118 dianan ku a pasa, for di ku frakshon di PAR a pidi e reunion te ku awor aki, 4 trahadó di kas di Kòrsou a kita for di trabou i vários a bira malu i ta na kas pa e tenshonnan na Kas di Kòrsou. Kas di Kòrsou no tin direktor i tur otro departamento falta personal pa hasi e trabou.
Señora Presidente ta inakseptabel ku trahadónan di pais Kòrsou ta sinti ku nan mester kita for di trabou pa skapa di sentimentu di abusu i ta mas lamentabel ku parlamentarionan ta pidi reunion pa haña klaridat pa e trahadónan i ta dura 118 dia pa e minister responsabel presentá.
Mirando e eskalashon di e situashon na Kas di Kòrsou i embergadura di e konsekuensia, frakshon di PAR ta pidi pa ‘trek in’ e reunion di komishon sentral i abase di artíkulo 64 ta pidi pa yama un reunion públiko di parlamento, den kual ta invitá promé minister sr. Pisas ku sentido di urgensia. I alabes ta pidi promé minister sr. Pisas pa laga Ombudsman hasi un investigashon independiente riba e situashon laboral na Kas di Kòrsou.
Frakshon di PAR ta proponé Parlamento tambe, pa pidi Kontraloria General pa hasi un investigashon riba e legalidat i efisiensia di desishonnan ku keda tumá na Kas di Kòrsou riba tereno finansiero i di personal, durante e periodo di maneho di e minister plenipotensiario aktual.


text:
Censo ta informa lo siguiente:
Desde 1 september 2021 Pais Aruba lo introduci cambionan den nos Codigo Civil. Locual ta e parti cu ta regarda Censo su clientenan ta dos ‘producto’ of servicio nobo lo tin, cual ta:1. Registracion di Partner (geregistreerd partnerschap) di mesun sexo of sexo opuesto;2. Introduccion di escogencia di fam di yiu;
Censo ta informa breve e puntonan cu pa nos cliente ta mas importante den e ley y unda ta haya informacion tocante e producto y/of servicio.
Registracion di Partner
Pa Registracion di Partner ta necesario mescos cu den caso di un matrimonio, pa duna man (ondertrouw/ aangifte van geregistreerd partnerschap). Practicamente tur e exigencianan cu ta valido pa un matrimonio ta valido pa un Registracion di Partner, por ehemplo entrega di un acta di nacemento, un papel di soltería etc. Tur informacion y rekisito ta obtenibel riba nos website www.censo.aw na producto Geregistreerd Partnerschap.
Escogencia di fam pa un yiu
General:
Ley a cambia y ta prescribi cu desde 1 september 2021, yiunan por haya e fam di e tata of e mama.
Tambe si acaso e mama of e tata (pues 1 di nan) tin dos fam (dubbele naam p.e. e tata ta Croes Perez y e mama ta Maduro) e ora por haci un escogencia di combinacion di fam di e tata y e mama teniendo cuenta cu por usa 1 parti (solamente e parti dilanti) di e fam di e tata y 1 di e mama p.e. Croes Perez of un di e combinacionnan poni abou.
Ehemplo:
1 fam
1 di e mayronan tin 2 fam
2 di e mayornan tin 2 fam
Solamente pa e prome yiu por haci e escogencia di fam. Pa e otro yiunan cu lo bin despues di e mesun mayornan ta haya e mesun fam cu a scoge pa e prome yiu.
Yiunan den matrimonio:
E yiunan por haya e fam di e tata of e mama of un combinacion di nan si acaso un di nan tin dobbel fam. E tata y e mama mester duna di conoce dilanti di e funcionario di Registro Civil, cual fam nan kier duna e yiu. Ambos mester ta presente y esaki por wordo haci prome cu yiu nace of ora di declara nacemento di e yiu. Si un di e mayornan no tey of noa haci escogencia di fam, e yiu ta haya e fam di e tata.
Yiunan den reconocemento:
Un yiu ta haya e fam di e mama excepto ora di e reconocemento ambos mayor duna di conoce cu ta haci un escogencia di fam di e tata of un combinacion di nan si acaso un di nan tin dobbel fam. Tambe e mama y e tata tin hunto e autoridad (gezag) manera cu e mucha wordo reconoci excepto si ora di e reconocemento ambos declara cu e mama so tin eautoridad. E declaracion aki tambe lo bin den e acta di reconocemento cu ta wordo manda pa Corte di Prome Instancia.
Muchanan di 16 aña bay ariba nan mes ta escohe e fam ora di reconocemento.
Escogencia di fam dentro di 5 aña ora cumpli 18 aña:
Un mucha por cambia su fam dentro di 5 aña despues di su 18 aña. E tin e escogencia pa e fam di su mama of tata of un combinacion di nan si acaso un di nan tin dobbel fam.
Regla di transicion di ley bieu pa nobo:
Mayornan di yiunan menor di edad por haci un escogencia di fam pa nan yiunan te cu 5 aña despues di introduccion di e ley nobo (pues te 1 september 2026).
Corda cu cualkier cambio den fam lo trece cune cu tur documentonan lo bira invalido, por ehemplo paspoort,ID etc.
Pa mas informacion please consulta nos website www.censo.aw of manda nos un mail na info@censo.aw


text:
VEGETARIANO / VEGAN
Preparacion y cuanto ta dura pa cushin’e
Preparacion: 10 minuut
Pa cushin’e: 10 minuut
Sirbi: 2 persona
FACIL
Nota: Shiitake mushroom ta duna bo cuminda un textura di ta “carni” y sabor na e Stri Fry aki.
Nutricion pa porcion ta:
624 cal
14 gram vet
105 gram carbs
8 gram fibra
25 gram proteina
17 gram sucu
Ingredientenan:
1 low-salt bloki di bouillon di berdura
2 wiel di noodles mediano di webo (egg noodles)
1 cabes di broccoli kibra na pida pida
1 cuchara grandi di zeta di sesame ( sesame oil), plus extra pa sirbi cu e cuminda
250gram paki di Shiitake Mushroom of Chestnut Mushroom, diki geslice
1 pida garlic, fini corta (opcional)
½ cuchara chikito di chilli flakes, of machica un chilli pepper seco
4 siboyin Stengel corta fini (spring onions) (opcional)
2 cuchara grandi di hoisin sauce
1 man yen di cashew nuts gerooster (roasted)
Paso 1
Pone e bloki bouillon den un panchi cu awa, despues lage boil.
Agrega e , y lege boil pa 2 minuut. Agega e Broccoli y sigui boil pa 2 minuut mas. Reserva 1 cup di e bouillon, despues scuri e noodles y e berduranan.
Paso 2
Keinta un panchi of wok, agrega e zeta di sesame y strir fry e mushroomnan pa 2 minuut te ora nan ta di un color bruin oro.
Agrega e conoflo (opcional), pidanan di chili y mayoria parti di e siboyin (spring onion) y cushina pa 1 minuut mas
Despues hinca e noodlesnan y e broccoli.
Benta aden 3 cuchara grandi di bouillon y e saus di hoisin
Awor drei tru cos pa 1 minuut largo cu e utensilio di bo preferencia (tong, cuchara di palo etc.,)
Sirbi e noodlenan y sprinkle e simiyanan di sesame y e resto di siboyinnan
Agrega un tiki mas simiya si sesame y zeta na smaak si bo ta desea.
Por sirbi’e cu:
Mousse di keshi cu Strawberry Saus.


text:
TEMPO: AWE ANOCHI: PARCIALMENTE NUBLA CU UN POSIBLE AWACERO BREVE DEN MARDUGA Y MAYAN: PARCIALMENTE NUBLA CU UN AWACERO BREVE
TEMPERATURA MAXIMO 35 GRADO CELSIUS
TEMPERATURA MINIMO 28 GRADO CELSIUS
INDICE DI CALOR (HEAT INDEX) DEN Y ROND
DI ORANAN DI MERDIA: 36 PA 42 GRADO CELSIUS
UV INDEX: 12
BAHADA DI SOLO : 6:45 PM
SUBIDA DI SOLO : 6:29 AM.
BIENTO: ZWAK TE MODERA FOR DI DIRECCIONAN ENTRE NOORDOOST Y ZUIDOOST; FORSA 2 TE 4 (7 TE 30 KM/ORA, 4 TE 16 NUDO). TEMPORALMENTE VARIABLE; FORSA 1 (1 TE 6 KM/UUR, 1 TE 3 NUDO)
SITUACION GENERAL DI TEMPO PA PROXIMO 24 ORA: UN DISTURBIO DEN PARTINAN MEDIANO Y MAS HALTO DI ATMOSFERA TA MOVE POCO POCO BAI WEST Y LO TRECE HUMEDAD DEN REGION. ESAKI LO COMBINA CU E CALENTAMIENTO DI DIA Y E BIENTONAN ZWAK Y POR PRODUCI UN AWACERO BREVE Y HOPI LOCAL, PRINCIPALMENTE DEN ORANAN DI ATARDI Y ANOCHI CU CHANCE TAMBE PA LAMPER CU STRENA.
CONDICIONAN MARITIMO/ ESTADO DI LAMA: NA PARTINAN PROTEJE DI COSTA: LEVE NA PARTINAN ZUID: TRANKIL TE MODERA NA PARTINAN OOST TE NOORDWEST DI COSTA: GENERALMENTE MODERA
AVISO/ ALERTA: NINGUN
FENOMENONAN SPECIAL: NINGUN
TEMPO TROPICAL SIGNIFICANTE: 1.DANIELLE A BIRA POST- TROPICAL Y LO NO WORDO NOMBRA MAS DEN BOLETIN DI TEMPO.
2.HORCAN EARL TABATA MOVE NA 365 KM ZUID DI BERMUDA DEN DIRECCION NOORD- NOORDOOST Y NO TA DI IMPORTANCIA PA AREA DI CARIBE.
3.UN AREA DI PRECION ABOU, MAS O MENOS MEIMEI DI AFRICA Y AREA DI CARIBE, TIN UN CHANCE GRANDI DI SIGUI DESAROYA DEN PROXIMO 2 TE 5 DIA Y BIRA UN CYCLON TROPICAL.
POTENCIAL DI AWACERO PA PROXIMO 24 ORA: 1 TE 3 MM; LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM) DEN ULTIMO 24 ORA (8’AM PA 8’AM):
AIRPORT : MAX 35 / MIN 25 / 3.8 MM
WESTPUNT: MAX 35 / MIN 28 / 1.4 MM
STA ROSA: MAX 36 / MIN 26 / 3.3 MM
PRONOSTICO DI TEMPO PA PROXIMO 3 DIANAN: PARCIALMENTE NUBLA CU UN AWACERO BREVE. BIENTO LO TA FOR DI DIRECCION OOST TE ZUIDOOST Y ZWAK TE MODERA BASTA FUERTE DEN RAFAGA; TEMPERATURA (GRADO CELSIUS) MAX / MIN LO TA: 35 / 28


text:
E Esklusividat di Jesus
Ta bèrdat ku hòmbernan manera Herkules, Rama, Mitra, Krishna, i Buda tabatin e spiritu di Kristu, e asina yamá Konsiensia di Kristu? Aparte di Jesus, tabatin mas Mesias? Jesus ta Salbador unikamente di e pueblo Hudiu?
E Konsiensia di Kristu
Hopi tempu pasá, den un kombersashon ku un persona, mi a skucha e remarke ku Jesus tabata simplemente unu ku a yega n’e asina yamá Christ-Consciousness (Konsiensia di Kristu). E persona aki tabata argumentá ku ta posibel pa otronan tambe yega na e supuesto Konsiensia di Kristu aki. Esaki ta un di e kerensianan sentral di e asina yamá New Age Movement. Den su buki titulá The Reappearance of the Christ and the Masters of Wisdom, Benjamin Creme a skirbi ku Herkules, Rama, Mitra, Krishna, i Buda tur tabatin e spiritu di e Kristu. Den Reflections of the Christ, David Spangler ta bisa ku Kristu ta un forsa. Defakto, Spangler ta argumentá ku Kristu ta e mesun forsa ku Lucifer, pero moviendo den direkshon kontrali.
Mi amigu e echo ta, ku no tin niun Christ-Consiousness, niun Konsiensia di Kristu; e palabranan ta reflehá algu ku no ta eksistente, un fantasia, un mentira. Ora Beibel ta papia di Kristu, e no ta referiendo na un sierto nivel di eksperensia òf konosementu spiritual, ni na un forsa impersonal. Ora Beibel ta papia di Kristu, e ta referí na un Persona, i un persona spesífiko. Beibel no ta papia di un Kristu; e ta papia di e Kristu, e Mesias.
Jesus di Nazarèt, E Úniko Mesias
Den Mateo 2:4 nos ta lesa ku rei Herodes “a yama tur e saserdotenan prinsipal i eskribanan di e pueblo huntu, i a kuminsá informá serka nan na unda e Cristo lo mester a nase.” Den Mateo 16:16, kontestando Jesus su pregunta enkuanto Su identidat, “Simon Pedro a kontestá i a bisa: "Abo ta e Cristo, Yu di e Dios bibu."” Su ei ho Christos; abo ta e Kristu. Lukas 4:41 ta bisa, “I tambe demoñonan tabata sali for di hopi hende, i nan tabata grita i bisa: ‘Abo ta e Yu di Dios!’ I E tabata reprendé nan i no tabata pèrmití nan papia, pasobra nan tabata sa ku E ta e Cristo.” No un Kristu, òf unu ku a yega na e asina yamá Konsiensia di Kristu.
Awor, nos tin di nota tambe ku tabatin vários kos ku lo mester a identifiká e Kristu, e Mesias: su desendensia, e tempu di su nasementu, e lugá di su nasementu, e karakter di su ministerio, e kontenido di su ministerio, su morto, resurekshon i asenshon.
Juan Boutista, ora e tabata den prizon, a manda bisa Jesus, “Ta Abo ta Esun ku mester bin, òf nos mester spera un otro?” Akinan Juan ta puntrando si Jesus ta e Mesias. Jesus a kontestá “Bai konta Juan loke boso ta tende i mira: e siegunan ta mira, e lamnan ta kana, e leprosonan ta wòrdu hasí limpi, i e sordonan ta tende, e mortonan ta wòrdu lantá i na e pobernan e evangelio ta wòrdu prediká” (Mateo 11:3-5). Lamnan ta kana, leprosonan ta wòrdu hasí limpi, surdunan ta tende, mortonan ta wòrdu lantá, i pobernan ta tende e evangelio; tur esakinan ta kosnan ku e Hudiu di e promé siglo tabata sabi mester a forma parti di e ministerio di e Mesias; i tur esakinan ta kosnan ku Jesus a kumpli kuné. Pues nos ta konkluí ku:
1. E palabra Kristu (Mesias) no ta referí na un konsepto apstrakto, ma na un Persona spesífiko, i ku
2. Jesus ta e Kristu.
Otro Salbadornan?
Pero tòg tin un pregunta ainda ku nos tin di trata. E no ta posibel ku ora Beibel ta papia di Kristu, e lo ta referiendo na e Salbador pa e Hudiunan spesifikamente? Ku otro palabra, e no por ta asina ku tanten Jesus tabata e kristu pa e Hudiunan, lidernan religioso manera Buda, Krishna, Confusio, i Mohamed tabata esnan pa e otro nashonnan i rasanan?
Wèl, esaki ta biblikamente imposibel; e no ta e siñansa bíbliko. Den Mat. 28:18-19 tin pará, “I Jesus a hala serka i a papia ku nan, bisando: ‘Tur outoridat a wòrdu duná na Mi den shelu i riba tera. Pesei, bai i hasi tur e nashonnan disipel di Mi, i batisá nan den nòmber di e Tata i di e Yu i di e Spiritu Santu.’” Nota ku Jesus su mandato na e Kristiannan Hudiu ta pa nan hasi tur e nashonnan disipel di djE. Pues Jesus a konsiderá su mes komo e Kristu, e Salbador pa e no-Hudiunan tambe.
Den Filipensenan 2:9-11, skirbiendo na kreyentenan no-Hudiu, i referiendo na Jesus, apòstel Pablo ta bisa, “Pesei tambe Dios a hals'E te na e halturanan, i a dun'E e nòmber ku ta riba tur nòmber, ku pa e nòmber di Jesus tur rudia mester dobla, di esnan ku ta den shelu, i riba tera, i bou di tera, i ku tur lenga mester konfesá ku Jesu‑Cristo ta Señor, pa e gloria di Dios Tata.” Ta masha kla for di e versíkulonan aki ku e siñansa bíbliko, ta ku Jesus ta Señor di henter kreashon, i Salbador di henter humanidat, no Hudiunan so. 1Timoteo 2:5 ta bisa, “Pasobra ta ún Dios so tin, i ún Mediador tambe entre Dios i hende, e hende Cristo Jesus.” Nota ku loke ta wòrdu bisá ta ku Jesus ta e úniko Mediador entre Dios i hende, esta e ser humano en general, no únikamente e Hudiunan.


text:
WILLEMSTAD — Djadumingu 10 di aprel 2022, ‘Curacao Youth Chess Institute’ a organisá su torneo anual di ahedres pa e kategoria infantil na e skol Frater Aurelio den Pietermaai. E kategoria infantil (óf U12) ta konsisti di e grupo hoben di ahedresistanan ku riba 1 di yanüari 2022 ta tin 11 aña di edat of menos.
Jie-Peng Wu kende luna di mart ultimo a gana e torneo di Nobato di ahedres, a bin determiná pa mustra esnan ku mas eksperensia ku e no a bin djis pa dibertí.
Jie-Peng a logra gana tur su sinku weganan, inkluso den buelta number kuater kontra e talentoso Björn Elisa. Na momentu ku e dos hungadornan Björn i Jie-Peng a topa otro, nan tabata komparti e prome puesto huntu ku 3 punto kada un.
Un otro prospekto nobo ku a logra finalisa den e tres prome puestonan ta e damita Liana Pieter kende sigur nos lo tende hopi mas di dje den futuro.
E tenshon i tambe e emoshonan tabata hopi haltu durante e kompetensia ku diferente wega hopi interesante kual a produsí e siguiente resultadonan.
Ganadónan di trofeo ‘Overall’:
-
- Jie-Peng Wu 5 punto
- Liana Pieter 3.5 punto
- David Augusta 3 punto
Björn Elisa tambe a score 3 punto, pero e programa di pareo digital a indiká ku basa riba punto di resistensia David Augusta ta keda na di tres luga.
Ganadónan di medaya den kategorianan di edat:
U8 Joël Karjopawiro
U10 Dylan Andrew
U12 Jie-Peng Wu
E damita ku a presta miho den e grupo femenino i ku tambe a risibí un medaya di estímulo tabata Liana Pieter ku 4 punto.
Curacao Youth Chess Institute ta felisitá tur partisipante i spesialmente e ganadónan ku a logra gana premio i ta invitá tur ahedresista hoben pa bin partsipá na e siguiente kompetensia kual ta un torneo hubenil (U18) riba 24 di aprel 2022 proksimo.


text:
- Ariën Rasmijn
Un hilo fini
E yamado cu ta saliendo for di nos sector di cuido completo pa Hulanda stop e cortamento den gastonan ta uno legitimo, con cu bo mire. Ta increibel con den un pandemia ta bay corta net den e sector cu mas mester di sosten structural. Introduci eigen bijdrage, cambia condicionnan pa e seguro, adapta e lista di remedi, pero no bay corta den tal forma cu mas hende lo actually keda sin wordo yuda adecuadamente. Si, nos a scohe pa cuido universal y sure, tin vet pa corta. Pero na dado momento - hopi lihe pa ta franco - e corta ta daña hopi mas cu e ta cura. E yamado saliendo for di tur actor local, di gobierno pa enfermeronan y hospital ta uno cu mester wordo scucha y tuma na serio pa Hulanda. Esaki ta un di e poco cosnan aworaki den cual nos tur ta uni den e aña di eleccion aki. Anto keremi, si bo wak con e variantenan nobo di Covid ta raspando na Latino-America y Europa awo, nos ta bay tin mester di nos cuido mas cu nunca. E vacuna por ta no ta bay proteha completamente y esaki lo por kemen cu e pesadiya aki ta bay dura hopi, hopi mas largo. Pues si b’a cumpra ticket pa concierto, ami lo bisa pa bo wak pa bo haya bo cen bek pasobra ni kico nan ta bisabo e cos aki no ta bay door.
Esaki ta momento pa ta solidario cu otro. Pero un otro yamado tambe ta saliendo for di WEB, Elmar y Arubus. Trahadornan kier stop di entrega parti di nan salario. Nan obviamente no ta wak con serio e situacion ta, of por wel di ta tin un aspecto politico hungando un rol tambe, pero un parti di nan argumento ta indiscutibel: no tur empleado publico ta entregando, pues dicon nan si mester? Akinan no por lepia. Den un situacion asina, tur tin cu bay di acuerdo y tur mester entrega. Si tin apenas un cu si ta kebra cobra 100%, henter asunto ta choria tardi of trempan. Y pa con toondoof y egoista e trahadornan aki ta mustra di ta, e argumento ey so ta duna nan razon.
Anto cos ta mustra di bay bira hopi mas fastioso pa nos unico entrada, turismo. Hulanda a pone mas restriccion riba biahamento y esaki a resulta den decision di KLM pa para tur long haul flights. AAA y ATA ta bisa cu esaki te awo no ta mustra di tin consecuencia pa vuelonan pa Aruba. Te awo. Danki Dios TUI ta para duro ainda y a bisa cu por lo pronto nan ta keda bula pa akibanda. Te awo. Cos aki ta colgando na un hilo fini.


text:
KRALENDIJK- Fundashon Echo ta bai organisá atrob un kontamentu di lora, manera nan ta hasi di forma bi-anual. E fundashon ta hasi un apleashon na esnan ku ta interesá p ayuda, pa mèldu nan mes.
E fundashon ta enfatisá tambe ku no ta na nodi pa tin eksperensia pa por partisipá. Dia 20 di yüli próksimo Echo ta organisá un seshon di informashon tokante e konteo. Dia 30 di yüli e kontamentu mes ta tuma luga.
Importante
Echo ta mustra ku ta importante pa tin datonan sientífiko pa tin un mihó vista kon ta bayend ku populashon di lora na nos isla. Según e Fundashon, ta mustra manera tin mas lora ku un par di aña pasá, pero ta importante tambe pa establesé esaki na un manera ophetivo.


text:
TEMPO: AWE ANOCHI: PARCIALMENTE NUBLA Y GENERALMENTE SECO DEN MARDUGA Y MAYAN: PARCIALMENTE NUBLA CU UN AWACERO BREVE
TEMPERATURA MAXIMO 35 GRADO CELSIUS
TEMPERATURA MINIMO 28 GRADO CELSIUS
INDICE DI CALOR (HEAT INDEX) DEN Y ROND
DI ORANAN DI MERDIA: 36 PA 42 GRADO CELSIUS
UV INDEX: 12
BAHADA DI SOLO : 6:40 PM
SUBIDA DI SOLO : 6:29 AM.
BIENTO: ZWAK TE MODERA FOR DI DIRECCIONAN ENTRE NOORDOOST Y OOST; FORSA 2 TE 4 (7 TE 30 KM/ORA, 4 TE 16 NUDO).
SITUACION GENERAL DI TEMPO PA PROXIMO 24 ORA: HUMEDAD DEN REGION LO BAI AUMENTA DURANTE E FIN DI SIMAN AKI Y ESAKI POR INDUCI TEMPORALMENTE MAS NUBIA. PRINCIPALMENTE DEN ORANAN DI MARDUGA Y MAINTA POR SPERA UN AWACERO BREVE Y LOCAL.
CONDICIONAN MARITIMO/ ESTADO DI LAMA: NA PARTINAN PROTEJE DI COSTA: LEVE NA PARTINAN ZUID: TRANKIL TE MODERA NA PARTINAN OOST TE NOORDWEST DI COSTA: GENERALMENTE MODERA
LABADERANAN MODERA FOR DI NOORDOOST TE NOORD LO DRENTA AWANAN REGIONAL DURANTE E FIN DI SIMAN AKI. ESAKI LO HACI COSTANAN OOST TE NOORDWEST LOCALMENTE POCO BRUTO.
AVISO/ ALERTA: TA PIDI OPERADORNAN DI BOTO CHIKITO PA BAI CU CAUTELA NA PARTINAN DI COSTA OOST TE NOORDWEST
FENOMENONAN SPECIAL: NINGUN
TEMPO TROPICAL SIGNIFICANTE: TROPICAL STORM FIONA TABATA SITUA NA 120 KM OOST DI GUADALOUPE Y TA MOVE WEST CU 22 KM/ORA. FIONA NO TA UN PELIGRO DIRECT PA AREA LOCAL.
POTENCIAL DI AWACERO PA PROXIMO 24 ORA: 1 TE 3 MM; LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM) DEN ULTIMO 24 ORA (8’AM PA 8’AM):
AIRPORT : MAX 34 / MIN 27 / 0.0 MM
WESTPUNT: MAX 34 / MIN 28 / 0.0 MM
STA ROSA: MAX 34 / MIN 28 / 0.0 MM
PRONOSTICO DI TEMPO PA PROXIMO 3 DIANAN: PARCIALMENTE NUBLA CU UN AWACERO BREVE. BIENTO LO TA FOR DI DIRECCION OOST TE NOORDOOST ZWAK TE MODERA; TEMPERATURA (GRADO CELSIUS) MAX / MIN LO TA: 35 / 28


text:
PHILIPSBURG – Na Sint Maarten tur hende ta buska awa. Shafùr di taksi Anne Marie ku hopi esfuerso a buska su kaminda den e kayanan destruí pa e hiba un grupo di turista franses aeropuerto. Awor e ta bai kore rònt un dia largu ku dos tim di kámara hulandes ku a yega ku un Hercules di forsanan aéreo, den e miseria ku orkan Irma a kousa. Bou di u kondishon si: nan mester yud’é haña awa di bebe.
Outor Jean Mentens
Alita Singh ta periodista na e korant lokal The Daily Herald. E ta bin reportá yegada di Rei Willem-Alexander pa su korant. E ta konta kon un siman despues di e orkan ainda tin un situashon kaótiko ta reina; “Prome minister mester a yama su gabinete huntu via transmishon di e úniko stashon di radio ku tin den airu ainda, pasobra komunikashon telefóniko tin masha poko.”
No tin korant
E ta konta ku no por drùk korant pasobra no tin awa pa meskla e enk kuné. “Pero nos no por pensa riba distribushon tampoko, ke men ta edishon online so nos ta saka.”
Anne Marie ta buska su kaminda den kayanan di Philipsburg kaminda yen di kos kibrá ta haltu haltu bentá riba asfalt. Tin un hanchi di pasa di nèt nèt hanchura di un outo. Na un skina den Philipsburg ta parti awa di bebe. Tin hopi pleitamentu pushamentu i halamentu. “Tur hende ta yega na bùrt”, un hòmber riba un trùk ku tanki ta grita, i pa pone òrdu e ta sera e kranchi.
Cynthia Scott ta para wak loke ta pasando. E ta ku fakansi serka famia i e ker a bai Hulanda bèk 8 di sèptèmber. E no tabata sa ku hende ku un pasaporte hulandes i bibá na Hulanda por mèldu pa evakuashon. E tin miedu di bai aeropuerto: “MI no ke drumi ei den airu liber.”
Loke a sobra di e aeropuerto ku tabata asina bunita ta birando e úniko lugá kaminda poko poko ta surgi un struktura. Artíkulo di ayudo ta yega i ta surti nan pa parti. Marinir hulandes ta manehá e operashon ku un firmesa manera di heru.
Serka e úniko entrada i salida improvisá di e aeropuerto entretantu sentenar di pasahero pegá a bin sinta. Nan ta trata mas tantu ku nan por pa protehá nan mes kontra solo ku parasòl kolorido. Tin grupito britániko, hende di Repúblika Dominicana, merikanu pero e únikonan ku te awor tin un chèns di sali ta hende ku pasaporte hulandes òf franses.


text:
Wikipedia:Kiko ta reglanan
Wikipedia ta un ensiklopedia. Generalmente, un artíkulo mester tin tópiko notabel (apropiado pa un ensiklopedia óf almanak).
Si tópiko ta kontroversial (polítika óf religion), inkluí varios opinionnan. Usa puntu di bista neutral.
Aviso di bo mes empresa no ta apropiado.
Rekisitonan ku tur artíkulo mester ta kumpli kuné[editá fuente]
E kriterionan no ta e úniko base pa determiná si un artikulo ta adekuá i kla pa publiká. E prinsipio di sano huisio ta konta i lo guia nos.
Tur artíkulo den e ensiklopedia mester:
- Tin un base; esei ta deskribí un tópiko spesífiko. Un artíkulo den Wikipedia no ta un storia, argumento, alabansa òf propaganda komersial, sino ta deskribí e tópiko den un manera neutral i konkreto. Si tin mas ku un solo posishon establesí, ta splika konsiso kiko ta esei i kua gruponan ta ligá na kua respektivo deklarashonnan ètsétera.
- Tin un introdukshon ku ta menshoná breve e tema i ta formula konsiso e pakiko e tópiko ta ensiklopédiko. E promé frase ta kontené e titulo di artikel ku lèter diki.
- Ta un distribushon lógiko den suptemanan. Den kaso di un artikulo biografiko e órden kronológiko ta bisto, por ehempel.
- Ta identifiká artikulo tradusí for di un Wikipedia di otro idioma. E shablon {{Tradukshon for di otro Wikipedia}} ta rekerí esaki.
- Artikulonan ta basá riba fuente existente i ta menshoná esei. Un fuente no mester ta online, tambe e por un buki òf dokumento skirbí. Menshoná e URL den kaso e fuente ta disponibel online. Ta obligatorio pa tin un mínimo di un (1) fuente, pero nos ta preferá ku tur deklarashon ta karga un fuente.
- Tin suptemanan stándart manera "Linknan eksterno", "Mira tambe", i otro. Usa nan kaminda ta posibel.
- Tin un mínimo di algun frase. Un solo frase no ta sufisiente òf adekuá.
Artikulonan ki tin hopi eror, òf ki ta wordu skirbi den idioma kompletamente robes (ingles, hulandes, òf un tradukshon inlegibel òf inkomprensibel òf ta traha mediante un kòmpiuter) nos lo mester kita.
Papiamentu òf papiamento? Ambos. Tin dos idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mes dialekto. Por fabor no kambia e dialekto di teksto eksistente. (For di kuminsamentu, e menú i kategoria di Wikipedia ta na papiamentu.)


text:
Un gran parti di violencia ta keda scondi. Muchanan tin miedo di papia pa miedo di straf. Pa elimina abuso di mucha y garantisa respet pa e derecho di mucha ta primordial pa pone su famia central. Ta primordial pa garantisa e condicionnan necesario pa e mucha por lanta den un ambiente sano y jena cu inspiracion y amor genuino.
E ta cuminsa cu concientisacion cu abuso den cualkier forma ta crea heridanan permanente. Pa e motibo aki mester percura pa abuso NUNCA tuma lugar. Educacion y informacion cu ta jega na e curason ta e unico cos cu por stop abuso di mucha.


text:
Calloway Corporation, proveendo servicionan di catering di calidad pa aeroliñanan na Aeropuerto Reina Beatrix na Aruba, a wordo maneha exitosamente pa Deborah St Laurent pa e ultimo 33 aña.
E compania recientemente a wordo tuma over pa e Goddard Catering Group y e decision pa baha cu penshun for di e compania aki a haci cu tanto e Cohen Group, cual ta e doño original, como e doñonan nobo, esta e Goddard Catering Good, a dicidi pa duna e director saliente dinamico, miho conoci como Debi, un fiesta elegante di cocktail na Manchebo Beach Resort & Spa, den e Beach Pavilion.
Entre esnan presente na e fiesta pa desea Debi tur cos bon, tabata Aruba su Prome Minister y e prome dama, Mike & Doina Eman, e Minister di Husticia, Arthur Dowers y su esposa, y e Minister di Asunto Social Hubentud y Labor, Paul Croes y su esposa, ademas di hopi persona cu antes tabata traha of ainda ta traha pa Calloway Catering, ademas di empleadonan di aeroliña y e aeropuerto, Debi su amigonan di e comunidad local y miembronan di gerencia di Manchebo Beach Resort & Spa, como tambe representantenan di e Cohen group.
“No tabatin internet 33 aña pasa, ora Ike y Greta Cohen a ofrece mi un trabou na Aruba,” Debi ta corda. E ta corda cu hopi amor con e mester a bishita e biblioteca publico unda e tabata biba pa haya sa unda Aruba ta, pero asina mes el a bisa si di biaha, y nunca a wak atras. “Pa e oportunidad aki cu mi a haya,” e ta bisa, “Mi lo ta eternamente agradecido.”
Den e discurso cortico cu el a dirigi na e invitadonan, Debi a bisa cu tur e exitonan di e compania ta debi na su empleadonan actual y ex-empleadonan, esta e personanan dedica cu a haci e maneho di Calloway Catering hopi mas facil cu su despedida di e compania.
E compania, el a informa, for di awo en adelante lo ta maneha pa e sumamente capas Vincent Bell, kende tabata e asistente ehecutivo pa hopi aña.
Como un muestra di aprecio, Debi a ricibi un bunita plakkaat cu un nota personal emocional cu a gradici’e pa su creatividad, trabou duro y lealtad, y a desea Debi tur cos bon cu su aventuranan nobo.
Francisco Mallorca, representando Goddard Catering Group, a gradici Debi pa e tres lunanan di transicion den cual el a bin siña con un persona profesional impresionante Debi ta.
E fiesta a conta cu delicioso catering di e ekipo culinario di Manchebo Beach Resort & Spa, sirbiendo algun di Debi su hors d’oeuvres preferi, specialmente e extra colossal U10 shrimp, cual antes tabata aparece riba e menu di catering di first class pa e aeroliñanan.
Aki por mira algun momento inolvidabel durante e fiesta, mientras cu Debi a wordo inunda cu amor y aprecio, regalo y brasa, despidiendo di Calloway Corporation despues di 33 tremendo aña.


text:
KRALENDIJK- E di 3 ‘Ora kontentu for di mi Balkon’ a tuma lugá djabièrnè 17 di desèmber. A pesar ku áwaseru a kai na diferente okashon, esaki no a stroba e aktividat den su totalidat.
Un parti chikitu di bailamentu di mucha no a tuma lugá na komienso, sinembargo e otronan ku tabata plania pa e anochi a sigui.
Dos agrupashon musikal a presentá e anochi i grupo di baile Dance & More. Agrupashon musikal Krioyo Kids i JC and Friends a anima e anochi den kura di SKAL. Promé ku a aktividat a tèrminá, Joselito Statia a menshoná e anochi, ku e ta hopi kontentu di e aktividat i ta spera kontinuá esaki aña nan ku ta sigui.
Músika krioyo
E ta e persona ku a bin ku e idea pa laga gruponan presentá apesar di e situashon di pandemia di covid-19. El a bisa ku ta notabel hopi hóben artista, loke ta hopi importante pa e músika krioyo na Boneiru.


text:
“Señor ta mi wardador, mi‘n tin falta di nada;
Den cunucu di yerba berde, E ta ponemi sosega.
E ta hibami na awa nan tranquil, pa mi bolbe hanja forsa.”
Salmo 23: 1, 2, 3.
Cu imenso tristeza den nos curason, pero conforme cu boluntad di Dios,
nos ta anuncia fayecimento di;
Catharina Paesch
Cariñosamente yama: “Catina”
*01 Juni 1940 – †25 Augustus 2022
Na nomber di su:
Esposo: †Juan Ras
Yuinan: Fabian Ras y esposa Arina Geerman
Pascual Ras y esposa Elvira Jimenez
Patricio Ras
Antonieta Ras y †esposo Anthony Martinus
†Juan A. Ras y esposa Gloria Gomez
Abelina Ras y esposo Luis Diaz Guanipa
Manera Yui: Johnny Paesch
Nieto y nietanan: Dyron Ras y Oraima Willems
Andy Ras y Jasmin Zijlstra
Reina Roga
Jair Roga
Dyron Ras
Lindsey Roga
Luis Angel Diaz
Bisanieto y nietanan: Giovanca Roga
Ana-Isa Franken
Gerylaine Figaroa
Amylaine Ras
Jainelaine Roga
Ry-gel Martis
Johndre Martis
Oraidion Ras
Rumanan: †Pedro Paesch
†Gilberto Paesch y esposa Rogelia Romero y famia
†Adriana Paesch y yui
Subrina y subrinonan: Ricardo Paesch y famia
Reynaldo Paesch y famia
Roberto Paesch y famia
Sonia Paesch y yui
Cuñanan: Sra. Rogelia Romero y famia
Sra. Reyneta Ras y famia
Na nomber di su ihanan, primo y primanan, bisiñanan y conocirnan,amigonan di cas:
Mia Stamper
Chela y Faustin Geerman
Boei Geerman
Y demas famianan: Paesch, Ras, Geerman, Jimenez, Vanderpool, Martinus, Gomez, Diaz, Roga, Romero, Stamper, Faneyte, Kingsale, Franken, Figaroa, Zijlstra, Martis, Wernet, Irausquin, Maduro, Rasmijn.
Nos disculpa s den nos tristesa nos por a lubida un of mas famia.
Nos defunto stima Catharina Paesch lo reposa dialuna 29 di Augustus 2022, for di 12’or pa 1:45 di merdia na cas di famia, Weg Fontein 95-A, San Nicolas.
Y despues for di 2’or pa 4’or di atardi na Misa Santa Theresita na San Nicolas.
Despues nos lo ta saliendo pa Santana Catolico na Zeewijk.
Nos ta lamenta cu despues di entiero nos no por ricibi bishita di condolencia na cas.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecida.


text:
Cualkier hende lo pensa cu ta un joke pero ta asina mes. Cu esaki ta bira e di cuater accidente na un stacion di gasolin. Un persona deteni y basta daño registra na stacion di gasolin Essoville na San Nicolas.
Den careda di 9:30 pm ta pidi presencia di polis pa un accidente na otro stacion di gasolin. Un Nissan Skyline shinishi ( A-74508) maneha pa un persona masculino a dal den un tubo, subi un cashi di coriente y hera e pomp di gasolin.
Informacion na sitio ta cu e persona aki lo a pasa dal den dos palo di luz, den un bus di Arubus, prome cu el a accidenta na e stacion di gasolin. Ademas di esaki, na momento cu el a dal den e tubo cu ta protege e cashi di coriente, e tubo aki lo a sali bula y bay causa daño na un otro vehiculo.
Mesora polis di San Nicolas a presenta y cuminsa tuma dato di e daño, mientras colega tabata na caminda cu e alco-sensor pa asina confirma of descarta cu e chauffeur ta bou influencia.
No a tarda mucho cu nan a duna di conoce cu e ta deteni. E transporte di polis a presenta y asina hib’e warda. Daño ta considerabel pero locual ta remarcabel ta e susto cu un biaha mas e personal na un stacion di gasolin ta pasa aden den menos di 24 ora. No ta mucho ora pasa cu a raporta un hit and run na e stacion na Savaneta cu ta sosode esun aki na Essoville.
No sa si tin un mala suerte a toca turno na e stacionnan di gasolin pero lo tin cu pone bon atencion den e dianan aki pa asina no mira e fenomeno aki bira usual.


text:
Willemstad/Philipsburg – Centrale Bank van Curaçao en Sint Maarten (CBCS), den
kolaborashon estrecho ku Worldline i e bankonan komersial lokal, a implementá e
infrastruktura básiko nesesario pa por ofresé Pago Instantáneo (na ingles, IP). Danki na
esei, entrante 15 di yanüari di 2022, tur pago interbankario na Kòrsou i Sint Maarten, i
entre Kòrsou i Sint Maarten, lo keda prosesá den kuestion di sekònde, 24 ora pa dia, 365
dia pa aña. Meskos ta konta pa pago interbankario entre e diferente bankonan na Boneiru.
Tur banko na Kòrsou, Sint Maarten i Boneiru lo partisipá den e sistema di kompensashon
i likidashon di pago IP CSM, ku eksepshon di dos banko komersial lokal ku lo djòin mas
den transkurso di 2022. E sistema akí, desaroyá pa Worldline, ta kumpli ku tur norma
internashonal i di ISO 20022.
Ku introdukshon di Instant Payments CSM, Banko Sentral a bira un di e promé institutonan
finansiero ku a implementá un sistema di pago instantáneo ku ta traha ku dos diferente moneda.
Pues, awor, e transakshonnan interbankario ta keda prosesá den kuestion di sekònde, 24 ora pa
dia, 365 dia pa aña, tantu na florin di Antia Hulandes komo na dòler estadounidense.
Den futuro, kolaborashon ku tur banko lokal
CBCS ta mira implementashon di e infrastruktura básiko di IP CSM solamente komo un promé
paso. Den kolaborashon ku e bankonan komersial lokal i Worldline, CBCS ta trahando kaba riba
desaroyo di mas opshon teknológiko. Unabes ku e sistema di Pago Instantáneo bira disponibel pa
tur kliente bankario riba e islanan, lo ekspandé e opshonnan pa por ofresé pago P2P (persona pa
persona), P2B (persona pa negoshi), P2G (persona pa gobièrnu) i pago den tienda mas efisiente,
tantu mobile komo on-line. Den e kuadro ei, lo evaluá pa enbolbé mas stakeholder di sektor
finansiero. I despues, lo konektá nos infrastruktura ku otro ekosistema di pago instantáneo, manera
di Aruba i Hulanda, ku ta traha a base di otro moneda.
Segun Leila Matroos, Direktor Ehekutivo di Centrale Bank van Curaçao en Sint Maarten:
‘Introdukshon di Pago Instantáneo ta resultado di nos aspirashon pa modernisá nos infrastruktura
teknológiko i stimulá desaroyo ekonómiko na Kòrsou i Sint Maarten. Asin’akí, nos ta mihó prepará
pa futuro i pa e sinfin di desaroyo ku ta tuma lugá riba tereno di pago. Ya ku nos ta kolaborando
ku un kompania eksperto riba tereno di prosesamentu di pago instantáneo den Zona Europeo,
den un siguiente fase nos lo por konektá fásilmente ku mas pais.’
‘Centrale Bank van Curaçao en Sint Maarten su implementashon di IP CSM ta un paso lógiko, mirando
ku Banko Sentral di Aruba tambe a introdusí Pago Instantáneo anteriormente. Pago Instantáneo
ta birando e norma internashonal riba tereno di pago. E sistema akí su abilidat pa prosesá Pago
Instantáneo den dos diferente moneda pareu ta muestra di Worldline su kapasidat amplio i
ambishon pa ta un di e suministradónan prinsipal riba tereno di prosesamentu di pago na nivel
mundial, segun Michael Steinbach, Direktor Gerente di Servisio Finansiero di Worldline. ‘P’esei
mes, nos ta sigui apoyá CBCS den e trayekto asina esensial akí pa implementá pago 24/7/365.
Komo e prosesadó di IP mas grandi di Zona Europeo, nos ta masha orguyoso di por traha ku
CBCS riba e implementashon akí i riba e opshonnan adishonal ku lo introdusí den futuro.’
Willemstad, 12 di yanüari 2022
CENTRALE BANK VAN CURAÇAO EN SINT MAARTEN


text:
SANTA CRUZ — Cu un asombro grandisimo henter pueblo di Aruba por a scucha durante e acto protocolario di Dia di Betico cu Baba Herde ta presidente interino di Parlamento. Mesora tur hende a cuminsa puntra ta ken por a apunta Baba Herde como presidente interino di parlamento, considerando su actitud dictatorial. infantil y hopi vez ridiculo.
Den Parlamento nunca a wordo hasi un proposicion pa Baba Herde bira presidente interino. Na Gobernador nunca a wordo hasi un proposicion pa Baba Herde bira presidente interino, awor cu ki autoridad Baba Herde ta representa parlamento como su presidente?
Mas importante: unda Marisol Lopez-Tromp y Chris Dammers a keda, pasobra nan ta presidente y presidente interino legal di parlamento. Baba Herde ta presidente ILEGAL di Parlamento.
Marisol Lopez-Tromp tur hende sa, cu tin un odio feros contra Betico Croes den felis memoria, y henter su famia. Pues cu Marisol no a duna acto di presencia no ta nada stranjo. Nunca como minister di MEP el’a duna honor na Betico, awor desde AVP sigur cu no.
Cu Chris Dammers tampoco no kier atende y duna honor na Betico, tambe ta bin di e envidia infantil cu Mike Eman ta inculca den su muchanan manda.
Pero pa parlamento degenera su mes di es forma ey pa manda Baba Herde y bisa cu e ta den calidad di PRESIDENTE INTERINO di parlamento, esey si ta un bochorno, un hilaridad completo.
Of apunta Mervin Wyatt-Ras, pasobra apesar cu Mervin ta pretende di tin rabia riba MEP, e si a keda demostra respet pa Betico, y tambe ta atende e actonan protocolario na forma sincero. Mervin si tabata tey di trempan hunto cu su casa na e acto protocolario.
Pero pa nan a hala Mervin un banda y manda Baba, anto miho nan a keda sin manda hende!


text:
cochabamba2018
-
Cochabamba
7 lugar pa Quincy
Atleta di salto largo Quincy Breell ta logra un di 7 lugar overall den e XI Juegos Suramericanos Cochabamba 2018…Read More »
-
Cochabamba
Joel ta jega Aruba
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra.…Read More »
-
Cochabamba
Medayista di plata Joel ta bek
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba. Un regreso cu sentimento…Read More »
-
Cochabamba
Taekwondo na caminda pa Bolivia
Atleta Olimpico, e teakwondista Monica Pimentel a biaha pa e XI Juegos Suramericanos Cochabamba 2018. Hunto cu Monica a biaha…Read More »
-
Cochabamba
Medayistanan ta bek
Nos medayistanan di bowling a regresa cas bek. Algun rato pasa nos medayistanan Thashaina Seraus y Kamilah Dammers- Naddall hunto…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »
-
Cochabamba
Yannick cu un bon bataya
Bolichero Yannick Roos ta duna bon bataya pero no ta logra avansa pa e ronda final den e XI Juegos…Read More »
-
Cochabamba
Presentacion Howell y Flanders
Prestacion di Shanayah Howell y Feddison Flanders Ciclismo BMX den e XI Juegos Suramericanos Cochabamba 2018 Categoria Femenino: Shanayah Howell…Read More »
-
Cochabamba
Un experiencia unico pa Shanayah
Shanayah Howell ta conta di su experiencia na e Weganan di Cochabamba2018. XI Juegos Suramericanos Cochabamba 2018.Read More »
-
Cochabamba
Yannick nr5 pa e gran final
Bolichero Yannick Roos ta logra clasifica como e number 5 pa e gran final individual den e XI Juegos Suramericanos…Read More »


text:
Radisson Aruba Resort Casino & Spa a invita studiantenan participando den e programa di zomer di Art Rules Aruba presenta pa RBC Royal Bank, pa pasa un dia na e resort cu nan camaranan. E programa di educacion di arte, celebrando su di cinco aniversario na 2014, a tuma luga na Cas Di Cultura durante dos siman na Juli, ofreciendo 9 disciplina incluyendo Baile, Teatro, Media Creativo, Moda, DJ, Rap & Poesia, Arte Urbano, Musica & Presentacion, y Arte Culinario. E studiantenan di Media Creativo, guia pa maestronan internacional Cye Wong-Loi-Sing & Omar Brown, a concebi un opdracht interesante, esta di crea e postkaartnan nobo di Radisson. Nunette Maduro, Ehecutivo di PR & Comunicacion, ta raporta cu e resort kier a ofrece un servicio fresco y unico pa su huespetnan balora door di crea postkaartnan gratis y irresistibel cu ta obtenibel pa wordo comparti cu miembronan di famia y amigonan cu no tabatin e oportunidad pa bishita Aruba pa nan vakantie. E idea pa colabora cu Art Rules Aruba a wordo ricibi entusiasticamente y e studiantenan en berdad a captura e esencia di e resort, su beyesa y espacio abundante, e hardinnan luhoso y den general su carisma y splendor tropical via nan lensnan di camara, y despues manipula den e imagennan cu a sirbi como e postkaartnan. E rumannan fundador di e programa, Ayra & Ira Kip di e Pancake Gallery Foundation, ta hopi agradecido pa e sosten cu e sector priva a duna e programa, y nan a bisa cu sin e ayudo di e sponsornan generoso y envolvi, e programa excitante no lo por a existi y no lo por a ofrece e enrikicimento anual na Aruba su artistanan den desaroyo, cu mas di dos shen hoben entre e edad di 13 y 26 desaroyando nan talentonan personal. Aki por mira e Radisson Proyecto di Postkaart cu a bira un realidad.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Notisia - Aktual
626 Notisianan
- Fecha
- Relevansha
-
Koninklijke Marechaussee ta realisá dos detenshon riba sospecho di falsifikashon di dokumento di biahe
Riba djárason 3 di ougùstùs Koninklijke Marechaussee (KMar) a detené dos persona na Aeropuerto Internashonal di Boneiru (BIA) ...
-
CBP BES ta sigui ku kòntròl riba aplikashon di lei di privasidat
E Komishon Supervisor di Protekshon di Dato Personal BES (CBP BES) ta sigui ku ehekushon di su tarea legal, esta kòntròl di ...
-
Seguro di kuido Hulandes pa studiantenan di Hulanda Karibense un paso mas serka
Komo resultado di legislashon resientemente adaptá, studiantenan di Hulanda Karibense lo tin mas posibilidat pa registrá pa e ...
-
Inisio di konsulta tokante modernisashon siguridat sosial Hulanda Karibense
Ta nesesario pa modernisá siguridat sosial na Hulanda Karibense. Ku e punto di salida aki, awe minister Carola Schouten ta ...
-
Inflashon Hulanda Karibense ta sigui subi
Den e di dos trimèster di 2022, produkto i servisio di konsumo na Boneiru tabata 9,4 porshento mas karu ku e aña anterior. Den e ...
-
Akuerdo di kuido entre Eye Care Optical Saba i ZJCN
Akuerdo di kuido entre Eye Care Optical Saba i ZJCN ta na vigor bou di mesun kondishonnan i ta keda na vigor te ku 31 di desèmber ...
-
Poder di kompra a subi pa habitantenan di Hulanda Karibense na 2020
Poder di kompra di habitantenen di Hulanda Karibense a bolbe mehorá na 2020. Na Boneiru, e promedio di e poblashon a avansá 4,2 ...
-
Roald Lapperre Direktor-General Relashonan den Reino na BZK
IR. R.P. (Roald) Lapperre ta bira e Direktor-General Relashonnan den Reino na e ministerio di Asuntunan Interior i Relashonnan ...
-
Ekspanshon telefòn pa hubentut Guana Chat pa otro islanan
Kolaborashon entre Fundacion Telefon pa Hubentud Aruba i e ministerio di Salubridat Públiko, Bienestar i Deporte (VWS) pa loke ta ...
-
ACM ta fiha tarifanan máksimo pa distribushon di koriente na Hulanda Karibense
Autoriteit Consument & Markt (ACM) a fiha e tarifanan máksimo pa distribushon di koriente na Hulanda Karibense. E tarifanan lo ...


text:
Vanessa Bryant, casa di e fayecido Kobe Bryant, a ser demanda pa su propio mama. Sofia Urbieta ta exigi legalmente un compensacion economico, pa di e manera aki nan reconoce e añanan, cu el a traha como asistente y nanny di famia Bryant sin niun compensacion. Di acuerdo cu e datonan obteni pa e revista People na e corte di Orange County, na California, Sofia a sigura cu prome cu Kobe Bryant a muri, el a priminti di cuida su suegra pa resto di su bida. “Desafortunadamente, e promesanan di Kobe Bryant no a wak luz pasobra el a fayece y Vanessa Bryant a tuma tur y cada un di e pasonan pa anula y cancela tur e promesanan cu Kobe Bryant a haci na Sofia Urbieta. Vanessa Bryant no tabatin e intencion di honra niun di e acuerdo- ni e promesanan di Bryant niun momento”, asina ta skirbi den e documento.
Cu e demanda y acusacionnan di su propio mama, Vanessa Bryant a dicidi pa no keda keto y el a manda un comunicado pa People den cual e ta fiha su postura tocante e asunto, y a acusa su mama di kier obtene un ganashi financiero di su famia. “Mi mama ta sigui tratando di haya e formanan di obtene un ganashi financiero inespera di nos famia. Mi a apoy’e durante casi 20 aña y nunca e tabata mi asistente personal ni di Kobe ni nanny. Semper mi tabata un mama cu ta na cas y mi casa y ami tabata cuida nos yiunan tur tempo”. Den e documento, Vanessa Bryant ta asegura cu su mama tabata biba den e propiedadnan di e famia durante dos decada, pasobra e no tabatin placa pa cumpra su propio cas despues di su divorcio.
Sofia Urbieta tabata cuida e nietanan de bes en cuando, manera mayoria di e welonan ta haci. E no tabata ocupa di e asuntonan comercial of gastonan. E tabata un wela cu tabata wordo mantene pa Vanessa Bryant y su yerno riba e peticion di Vanessa. “Awor e kier cobra mi 96 dollar pa ora pa supuestamente traha 12 ora pa dia durante 18 aña pa cuida su nietanan”, Vanessa Bryant ta sigura den su comunicado. Vanessa a recorda tambe e entrevista cu Sofia a haci na Univision, unda el a desprecia nan famia y el a haci acusacionnan falso. Apesar di esey Vanessa ta bisa cu e tabata dispuesto pa apoya su mama dunand’e un mensualidad pa e resto di su bida. En cambio Sofia Urbienta a bin den contacto cu Vanessa Bryant a traves di intermediario y el a exigi 5 miyon di dollar, un cas y un Mercedes Benz. Finalmente, Vanessa a bisa cu e demanda ta hopi bergonsoso y inimaginabelmente doloroso. Cu su mama no ta ripara con hopi e ta afecta su propio yiu y su nietanan.


text:
Ta anuncia fayecimento di: Roberto Geerman
“ROBERTO GEERMAN”
“Laga tur locual cu ta sperami ta bunita,
Laga tur locual cu mi encontra na caminda ta bunita
Laga tur Locual cu ta rondonami ta bunita
Laga tur locual mi ta laga tras keda bunita
Y laga esakinan termina den tur buniteza”.
Cado Wever
Cu inmenso dolor pero conforme cu boluntad di Dios, nos ta anuncia fayecimento di:
Robert Francisco Geerman
•Na nomber di su mayornan:
Wilhelm Geerman † y Pancracia Geerman †
• Su yiunan y yiunan di curason:
Benjamin Everon
Cyndi Ramirez
Leroy Thodé, Lizana Quintero Naranjo y famia
♥ Jean-Carla Illidge
♥ Mirurgia Martijn-Wernet, Yanis Martijn y famia
♥ Mireya Wernet y famia
♥ Mayra Angeline Osepa-Geerman y famia
♥ Jessica Croes
♥ Martha Oviedo-Croes †
♥ Elaine Ras y famia
♥ Yenzully Quintero Naranjo
♥ Dayana Morles, Efrain Colina Sirak y famia
Y demas yiunan di ♥ na Aruba y exterior mucho pa menciona.
• Nietonan:
Finley, Aleyna, Yaritza, Yandrix, Christian, Eri-Ann, Erianys, Nakysha, Daejon, Richmary, Rickmar y demas nietonan na Aruba y exterior mucho pa menciona.
• Rumannan:
Elvira Geerman† y famia
Mariela Geerman†
Alvin Geerman, Jane Geerman y famia
Edith Geerman, Carlyle Browne y famia
♥ Edward Illidge y famia
• Omo:
Eduvigis Geerman y Famia
• Sobrinonan
Jorgina Cremony-Arrindell, Joël Antoine, Nathaniël Blijden, Jon Geerman, Shaun Geerman, Zhyon Geerman, Danzil Colina, Thaina Colina, Denzel Browne y Raymond Browne
• Primo y Primanan, Ihanan, Comper- y comernan, famia Geerman y demas famia, bisiña, amigonan, Ex-coleganan y su seguidornan na Aruba y exterior cu ta mucho hopi pa menciona.
Condolencia y acto di despedida ta tuma lugar Diasabra 29 di Januari 2022 di 11’or pa 2’or riba tereno di misa Sta. Teresita pa medio di Drive- y Walk through.
Ta pidi pa bisti Casual y Alegre.
Porfabor cumpli cu tur regla di DVG.
Nos ta lamenta cu famia no por ricibi condolencia na cas.
Ad Patres funeral home ta extende nos mas sincero condolencia na famia di Roberto.


text:
E sindicalista y presidente di FTA, Hubert Dirksz a reacciona di biaha unabes cu a wordo conoci e sentencia di  Corte di Prome Instancia di Aruba contra di e caso cu sindicato FTA a entama. E veredicto a cay diamars.
E sindicato a cuminsa e caso den nomber di un grupo di trahado di ex Aura  Casino contra e operador nobo di dicho casino cu actualmente ta opera bou e nomber di Liv Casino. E sindicato aki no ta satisfecho cu e decision di Corte di Prome Instancia y teniendo na cuenta cu ta trata aki di un asunto di principio cu ta afecta no solamente e trahadonan en cuestion, pero tambe  e clase trahado en general aki na Aruba den futuro, lo apela e decision aki na Corte Comun di Husticia. Esaki Bon Dia Aruba a trece den su edicion brevemente ayera y awe sigui elabora riba e veredicto y tambe e motibonan di e sindicato. Ainda nos ta purbando di haya e e banda di e operado nobo tambe.
Demanda di FTA
Ta asina cu den e caso aki FTA a pidi Corte pa declara Liv Casino responsabel pa pago di e¬†salario di e trahadonan pa e tempo cu nan a keda cas sin entrada cu ta casi un a√Īa. Como¬†tambe pa dicta cu e trahadonan aki ta den servicio di e operador nobo di acuerdo cu e articulo¬†1615dc di buki 7a di e Codigo Civil di Aruba, ¬†cu ta stipula cu na momento cu e operacion di un empresa wordo traspasa di un entidad legal pa un otro, e entidad legal nobo ta keda¬†responsabel pa e trahado. Esaki kiermen cu e empleadonan ta mantene tur nan beneficionan¬†primario y secundario.
Segun FTA, durante e tratamento di e caso Liv Casino a alega primeramente cu e relacion di trabou di e empleadonan lo a wordo termina na momento cu e operador bieu di Aura Casino a cera su portanan. Ademas den su carta e lider sindical ta indica cu segun Liv Casino e echo cu e trahadonan a ricibi nan pago di cesantia lo ta indica cu no ta existi un relacion di trabou mas. Consecuentemente, segun Liv Casino-, no tabatin empleado mas na momento di a tuma over e operacionnan.
Sr. Dirksz a laga sa cu e ponencia aki di Liv Casino a wordo rechasa dor di Corte, pasobra e echo cu SVb a dicidi di paga cesantia na e empleadonan haciendo uzo di un fecha di terminacion ficticio, riba su mes no ta un prueba cu e relacion di trabou cu e trahadonan a wordo termina. Esaki pasobra ley na Aruba ta conoce un sistema cera pa locual ta regarda terminacion di un relacion di trabou, locual ta nifica cu ta unicamente riba e formanan menciona den e ley, un  relacion di  trabou por termina. Pago di cesantia door di SVb no ta un di esaki.
Traspaso di empresa
Pa loke ta trata e existencia di un ‚Äútraspaso di empresa‚ÄĚ Corte ¬†den Prome Instancia a basa su¬†opinion primordialmente riba e cantidad di tempo cu a pasa entre e momento cu Aura Casino¬†¬†a cera (december 2015) ¬†y e momento cu Liv Casino a habri (februari 2017). Mirando e¬†tempo largo cu a pasa no por papia ¬†(mas) di un traspaso segun Corte. Esaki ta un di e¬†puntonan cu segun decisionnan di Corte Europeo di Husticia ta di importancia na momento di¬†fiha si tin un ‚Äútraspaso di empresa‚ÄĚ of no. A considera tambe cu e tama√Īo do e casino a¬†wordo reduci.
Di otro banda, segun Corte, ta un echo cu e clientela di e casino lo keda mescos y cu un¬†cantidad di e empleadonan a sigui traha cu e casino. E indicado aki sinembargo, segun Corte,¬†no ta suficiente pa yega na e conclusion cu tin un ¬†‚Äútraspaso di ¬†empresa‚ÄĚ pa cual motibo a¬†rechasa e peticion di FTA.
FTA ta convenci cu den e caso aki ta trata di un ‚Äútraspaso di empresa‚ÄĚ, unda cu ademas no¬†por descarta cu deliberadamente di parti di e operador nobo a keda rek tempo pa asina crea e¬†impresion cu no ta trata di un traspaso.¬†E sindicato tambe ta di opinion cu, contrario na loke Corte den Prome Instancia a indica, e¬†echo cu no a cumpli cu un di e indicadonan cu Corte Europeo di Husticia ta aplica pa un¬†‚Äútraspaso di empresa‚ÄĚ, no ta haci cu e traspaso ta bira imposibel. Di acuerdo cu e mesun¬†Corte Europeo di Husticia, e lista di indicado no ta limitativo y cu circunstancianan¬†individual ta hunga un rol importante na momento di determina si ta trata di traspaso.¬†Hustamente ¬†esaki ta locual lo pidi Corte di Apelacion pa evalua di nobo den e caso di e¬†trahadonan di ex Aura Casino.


text:
Tin ora den nos bida cu nos ta puntra nos mes ki direccion nos ta bayendo cu nos bida? Nos ta canando straight of nos ta zigzag y laga circumstancianan den nos bida determina e rumbo. Den e caso cu nos ta zigzag asina ta bon pa nos para keto y mira unda nos kier bay y kico ta e miho forma pa sigi padilanti.
Cambia rumbo hopi biaha ta un cos dificil, nos ta kere cu nos mes por hasi tur cos, pero tin ora nos mester di judansa mas professional. Y toch, hopi biaha nos tin miedo di busca judansa pasobra nos tin cu comparti cosnan di nos bida cu semper nos a tene scondi. Nos ta prefera di wak e foutnan di otro y no esunnan di nos mes.
Una bes nos tribi di busca judansa profesional nos ta realisa tin ora cu nos bida lo por a cambia pa hopi anja caba si nos a tuma un curashi mas prome y busca e judansa necesario.
Ricardo Wever di Cars Automall ta conta nos cu nos auto tin ora ta mescos cu nos bida. Nos ta pone nos bida y bida di otro hende na peliger, pasobra nos auto no ta bon alinea. Bo auto ta mes fiel na bo compara cu e cuido cu bo ta dun’e. Si bo auto ta hala banda drechi of robez coriendo riba un caminda flat bo auto mester wordo alinea. Bo por hasi un test chiquito pa confirma esaki. Core riba un caminda flat y straight y laga e stuur bay un rato y check si e auto ta hala robez of drechi. Na Cars Automall nan tin e aparato di wheel alignment mas moderno den Caribe.
Podise ta bon pa bo hasi e test di alignment cu bo bida tambe?
Pensa bo bon si esaki ta un bon momento pa alinea bo bida y auto na mesun momento. Bon idea? Hasi’e! Bo trankilidad den bida ta bal oro!